Мен ёзувчи эмасман!: Футболнинг биз билган ва билмаган тарихи\nМен ёзувчи эмасман!\nФутболнинг биз билган ва билмаган тарихи\n“Қадимда битта моҳир чевар чарм матодан думалоқ шаклда каттагина игна санчқич тайёрлаган, уни доим калака қилиб юрувчи қўшнилари игна санчқични ўғирлаб, чеварни югуртириб “тўп”ни бир-бирларига тепиб ўйнашган, натижада “пидбол” деган бекорчилар ўйини пайдо бўлган...” Ёшлигимда дадам футбол тарихини шундай лўндагина ҳикоя қилиб берганди. Албатта, ўшанда дадам ёшимни ҳисобга олган бўлиши табиий. Катта бўлиб, харф танийдиган бўлганимдан сўнг, Геродот, Афлотун каби бир қатор машҳур тарихчиларни китобларини ҳам титкилаб кўрганман. Аммо, футбол ҳақида бир оғиз ҳам гап чиқмаган, “гап йўқ”! Демак, тарих отаси Геродот ҳам, уни “земляги” Афлотун ҳам футболга унча қизиқмаган! Эҳ, футболга қизиқмаган эркак эркакми? Ахир, футбол ўғил болалар ўйини эканлигини қизлар ҳам яхши билади-ку!\nШу тариқа футболга, унинг тарихи, келиб чиқишига қизиқиб қолдим ва оз бўлса ҳам у-бу нарсалар ўрганишга ҳаракат қилдим.\nҲозирги кунга келиб, буюк бобомиз Амир Темур тугул, хатто Юлий Цезар ҳам босиб ололмаган жойларни Футбол ўз “мустамлакасига айлантирди”. Дунё аҳлининг энг суюкли ўйинига айланиб улгурган миллионлар ўйини қачон ва қаерда кашф қилинганлиги тўғрисидаги қарашлар футбол фанатлари сингари сон-саноқсиз. Худди туркий халқлар Алишер Навоийни талашганидек, кўплаб мамлакатлар футболни ўз тарихи билан боғлашади. Булардан баъзиларини кўриб ўтамиз.\nФутбол ватани деб расман Англия деб эътироф этилган. Тўғри, замонавий футбол қоидалари XIX асрда Буюк Британияда амалга оширилган.\nБироқ, айрим тарихий манбаларда футболга ўхшаш ўйин қадимги Хитойда ҳам Император аскарлари томонидан ўйналганлиги кўрсатилган. Бундан 20 аср олдин ёзилган Хан династияси қўлёзмаларида икки гуруҳга ажралиб, думалоқ коптокни майдон бурчагига олиб бориш ўйини тилга олинган. Демак, футболнинг илк кўринишлари Осиёда пайдо бўлган экан. Бундан ташқари японияликлар 2002 йилги Жаҳон чемпионатини қабул қилишга даъвогар бўлишганида, 1400 йил олдин кунчиқар ўлкада футболга ўхшаш ўйин – Кеннатт ўйналганлигини таъкидлайвериб чарчашган.\nБаъзи тарихий манбаларда битилишича, қадимги Греция ва Римда ҳам бу ўйиннинг илк кўринишлари бўлган экан. Уларда айтилишича, Цезар аскарлари Буюк Британияга Римда кашф қилинган тўп ўйини – Грапапастумни олиб келишган. Юнон тарихчиси Поллукс бу ўйинга шундай тариф берган: “Ўйинчилар иккига бўлиниб, тўп майдон марказидаги чизиққа қўйилади. Майдоннинг икки чеккасида ва ўйинчилар ортида яна икки чизиқ тортилади. Ушбу чизиқ устига биринчи бўлиб тўпни қўлда олиб борган жамоа ғолиб саналади.” Бундан чиқди грапапастум – регби ва футболнинг отаси бўлган экан.\nРасмий маълумотларга назар ташласак, Англияда 1855-57 йиллари биринчи бор профессионал футбол клуби – “Шеффилд Юнайтед” жамоаси ва 1863 йил биринчи миллий ассоциация тузилди. XIX аср оҳири ва ХХ аср бошларида Европанинг бошқа мамлакатларида ҳамда Лотин Америкасининг кўплаб мамлакатларида миллий футбол ассоциациялари ташкил қилинди. 1900 йили футбол Олимпиада ўйинлари дастурига киритилди. 1904 йил халқаро футбол ассоциациялари федерацияси – ФИФА, 1946 йили эса Европа футбол ассоциациялари бирлашмаси – УЕФА тузилди. 1954 йил эса бизнинг Осиё Футбол Конфедерацияси тузилди. 1930 йилдан футбол бўйича Жаҳон чемпионати, 1955 йилдан Европа чемпионлар кубоги (ҳозирги ЕЧЛ), 1960 йилдан эса Европа чемпионати мусобақалари ўтказилмоқда.\nЮртимизда футбол ватани водий, аниқроқ қилиб айтадиган бўлсак, Фарғонадир. Ўзбекистонда дастлабки футбол клуби 1912 йили Фарғонада ташкил қилинган. Кейинчалик Андижон ва Тошкентда ҳам футбол клублари тузилган. 1937 йилдан буён футбол бўйича ЎзССР кубоги (мустақиллик йилларидан Ўзбекистон кубоги) ва Ўзбекистон Чемпионати мусобақалари ўтказилиб келинмоқда.\nХулоса қилиб айтадиган бўлсак, биз севган футбол ўйини қадимги Хитойда туғилиб, Римда эмаклаб юришни бошлаган. Буюк Британияга кўчиб келгач, “паспорт” олган. Бразилия эса уни тарбиялаган. Тамом-вассалом!\nАвтор: Sarvarbek Jalilov на 22:34\nМенинг жонажон велосипедларим


Ирландияда биринчи сузувчи меҳмонхона барпо этилади\n18:58 / 09.01.2017\nИрландиядаги биринчи сузувчи меҳмонхона тез орада катталиги бўйича иккинчи ўриндаги шаҳар ҳисобланган Коркнинг қоқ марказида барпо этилади. Irish Examiner газетасида хабар берилишича, маҳаллий ишбилармонлар немис сайёҳларини Рейн бўйлаб ташиган 100 метрли "My Story" кемасини шу мақсадда қайта жиҳозлашмоқчи.\nМанбага кўра, кема тўлиқ қайта жиҳозланади. Ҳар бир каютанинг ўз ваннахона ва ҳожатхонаси бўлади. Юқори қулайлик яратилган сайёҳларга анъанавий ирланд ошхонаси асосидаги ресторан хизмат кўрсатади.\nЯнги меҳмонхонанинг интерьер дизайни билан ким шуғулланиши ҳақида ҳозирча маълумот берилмади. Тасдиқланмаган хабарларга кўра, "Сингапур авиалиниялари" учун биринчи тоифали салонларни жиҳозлаган James Park Associates фирмаси мазкур лойиҳага қизиқиш билдирган.\nСузувчи меҳмонхонадаги номернинг тахминий баҳоси 150 еврони ташкил қилиши мумкин. Шунга қарамай, лойиҳа муаллифлари меҳмонхонага талаб катта бўлишига ишонч билдиришмоқда.\nРасмий статистикага кўра, Ирландия меҳмонхоналарида яшаш учинчи йил кетма-кет қимматлашмоқда. Коркдаги бир тун сайёҳга ўртача 129 еврога тушади.\nИрландия Корк сузувчи меҳмонхона


Талаба ихтиро қилган ускунанинг қандай янги имкониятлари бор?\nФаолият 13 February 2018 10:59 345\nМуҳаммад ал-Хоразмий номидаги Тошкент ахборот технологиялари университети Нукус филиали Телекоммуникация технологиялари йўналиши талабаси Улбосин Сапарова кичик кучланишли қурилмалар учун қувватлантирувчи ускуна ихтиро қилди. Бу ҳақда ЎзА хабар берди.\n– Ёшлигимдан техникага қизиққаним сабабли, бузилиб қолса тузатишга ҳаракат қилардим, ичидаги қурилмалар қандай жойлашганига алоҳида эътибор берардим, – дейди Улбосин Сапарова. – Айниқса, соч қуритадиган феннинг моторидан фойдаланиб, вертолётга ўхшаш учиш мосламаси яратганман. Бу қизиқиш ТАТУнинг Нукус филиалига ўқишга киришимга сабаб бўлди. Тадқиқотларни давом эттираман. Режаларим кўп. Ихтироларим одамларга хизмат қилса, бу мен учун катта бахт.


Бош саҳифа>ҲАРБИЙ ИЛМЛАР>Хаттобнинг стратегик ва тактик тажрибалари 11-қисм. Грознийдан чиқиш\n04/04/2021 04/04/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝478Мулоҳаза билдириш on Хаттобнинг стратегик ва тактик тажрибалари 11-қисм. Грознийдан чиқиш\nГрознийдан чиқиш жуда машаққатли бўлди, мужоҳидлар сони 3000дан ошиқ, энг катта хато Грознийнинг бош раҳбарияти рухсати билан, ҳамма гуруҳларнинг бир вақтда йўлга чиқиши бўлди. Бу билан улар русларга мужоҳидлар шаҳардан чиқаётганлиги белгисини беришди, улар ҳам ўз навбатида маҳаллий жойни миналаштиришди.\nГрознийдан чиқишни Шомил ва Арби бошқаришди. Улар мужоҳидлар чиқиб кетадиган жойларга қўриқчи гуруҳлар қўйишди. Улар бундай қилиб, душманнинг эътиборини бу жойга қаратмасликлари керак эди. Руслар мужоҳидлар чиқиб кетадиган йўлни фаҳмлаб, айнан шу жойларни миналаштиришди ва тайёргарлик қилиб кута бошлашди.\nМужоҳидлар чиқишни бошлаши билан миналар портлай бошлади. Шомил минада портлаб жароҳат олди, унинг ноиби Хункарпошша, Грознийнинг бош қўмондони Асламбек минамёт снарядидан ҳалок бўлишди. Мужоҳидларнинг олган ахбороти тўғри эмас эди. Уларнинг олган хабарига кўра йўллар фақат ўтказгичли миналар билан миналаштирилган. Биродаримиз йўллардаги қорларни олиб, ўтказгични топиб миналарни зарарсизлантирди, аммо у ерда босганда портлайдиган миналар ҳам қўйилган экан. Биродарлардан бири минада портлади, унинг ёнидагилар ярадорни олишиб йўлда давом этишди. Ҳаммаси тушунарли, бутун майдон босганда портлайдиган миналар билан тўла. Жароҳатланганларни олиб, йўлда давом этилди. Сон жиҳатидан кўп бўлган катта гуруҳни тўхтатиш қийин. Шомил йўлида давом этди, унинг гуруҳидан бир неча одам минада портлаб кетди. Бошқа биродарлар ёрдамга келишганда улар ҳам портлаб кетишди. Шомил мина майдонидан ўтиб, йўлни тозалагани 20-30 та кўнгиллиларни сўради. Ҳамма жим, ҳеч ким жавоб бермади. Шунда Шомил айтди: “Ҳалокатли талофатнинг олдини олиш учун бу жуда ҳам зарур”. Барибир ҳеч ким жавоб бермади. У айтди: “Мен сизлар билан бораман”. У биринчи гуруҳда 30 та мужоҳид билан бирга эди. Вазият ундан шуни талаб қиларди. Кўпчилик эътироз билдирди: “Қўмондон бўла туриб, нимага биринчи кетди” деб, унда бошқа илож йўқ эди. \nШомил минада портлагандан кейин, тартибсизлик бошланди, у одамларни тартибга чақирди. Улар йўлни давом эттиришга мажбур эдилар, тонг отгунча бу ердан чиқиб кетиш керак, акс ҳолда иш бундан баттар бўлади. Жоҳар Дудаевнинг қариндоши Лечи иккита минада портлаб ҳалок бўлди, шундан кейин минани босиб Хункарпошша ҳалок бўлди. Йўллар тозаланиб, Грознийдан чиққан мужоҳидлар Ермоловка қишлоғига киришди. Руслар қишлоққа артиллериядан зарба беришди. Кейин улар бошқа қишлоққа киришди, кейин учинчисига, тоғли ҳудудларга етиб олгунча шу тариқа давом этди.\nБизга амирлар орасида жароҳатланганлар ва ҳалок бўлганлар бор, деган хабар келди. Бу ҳолат ёрдамга трактор ва юк машиналарини жўнатишимизни талаб қиларди. Хаттобнинг 40 та юк машина ва тракторларда ўқ-дори, озиқ-овқат билан келаётганини эшитган мужоҳидларнинг кайфияти кўтарилиб кетди. Бу хабардан руҳланиб кетган кўп биродарлар улар билан учрашмагунимизча юришдан тўхтамаймиз дейишди.\nБу вақтда мен юк машиналарини йиғиб, улар тарафга йўл олдим, йўллар қорли, юриш қийин, биз 100 та мужоҳид эдик. Мен Шомилдан:\n — Сизларга ёрдам керакми? – деб сўрадим.\n — Биз кўпчиликмиз, ҳеч нарса керак эмас, қурол ва ўқ-дориларимиз етарли деб жавоб берди. Кейинроқ яна сўрадим, бу гал:\n — Вазият оғир ёрдам беринглар дейишди.\nМен 250 та мужоҳидни йиғдим, қурол ва ўқ-дориларни тайёрлаб йўлга чиқдик. Машиналар қорда тиқилиб, юролмай қолди, тракторларга боғланган чаналарни ҳам тайёрлагандик. Ярим йўлга етганда тракторлар ҳам ботқоққа ботиб қолди, биз йўлда давом этдик. Аллоҳнинг душманлари бизга пистирма тайёрлаб қўйган экан, йўлда учта мужоҳид бизга қўшилиб сафнинг олдида кетаётган эди, улар пистирмага тушиб қолишди, уларни отиб ташлашгандан сўнг, руслар қочиб кетишди. Эртасига биз бу жойга келиб, ўқ гилзалари, қон излари, машина изларини кўриб, бизни пистирма кутганлигини тушундик. Биз йўлни ўзгартириб, ўрмоннинг орасидан олиб ўтадиган йўл томонга ҳаракат қила бошладик. Кесиб ўтмоқчи бўлиб турганимизда, бомбардимон бошланди, 7 киши ҳалок бўлди, 15 киши яраланди, чекинишга мажбур бўлдик. Шомил ва биродарлар бор қишлоққа яқинлашганимизда, бошланган йўналишни якунлаш учун Рамзанни жўнатдим, ўзим қолган биродарлар билан кетдим.\nКечга бориб биз ва русларнинг ўртасида жанг бошланди. Биз танк ва бир неча машиналарга ҳужум қилдик, биздан ярадорлар ва ҳалок бўлганлар бор эди. Дастлабки ҳолатимизга қайтишимиз қийин бўлди. Шомил ва биродарлар бизга ярим кечаси келиб қўшилишди. Ҳамма оч, совуққа чидаб бўлмасди, емиш етарли миқдорда олинмаганлиги сабабли, икки кун овқатланмадик. Шомил эрталаб келиб айтди, улар ҳам русларга дуч келишибди. Кейин биз яна 4 кун юрдик. бизда ҳеч қандай емиш йўқ, йўлда сув ичиб, қор едик. Бу жуда машаққатли сафар эди.\nМужоҳидлар кўтариб кетаётган, яраланган Шомилни кўриб йиғладим, у эса аксинча яхши кайфиятда эди, кулиб деди: “Руслар менга совға қилишди. Иншааллоҳ яна мина майдонидан ўтиш керак бўлса, бу сафар мужоҳидларга йўлни очиш осон бўлади”. Мен унинг аҳволидан қаттиқ сиқилдим, елкамда кўтариб кетаётганимда ҳам ҳазиллашиб: “Биламан мен яраланганим учун кўтариб кетяпсан, лекин билиб қўй, сен яралансанг мен кўтармайман” – деди ҳазиллашиб.\nАлҳамдулиллаҳ, биз Шатойга етгунча юрдик, у ерда бизни Яъқуб ва Абул Валидлар озиқ-овқат тайёрлаб кутиб туришганди. Улар мужоҳидларни кутиб олишди ва биз жабҳадаги ўрнимизни эгалладик.\nГрознийдан чиқишда мана шундай вазият бўлганди.\nШатой ғоридаги воқеалар\nШатойнинг бир ғорида 27 та мужоҳид бор эди, 7 та ёки 8 таси ташқарига чиққан, 17 таси ичкарида бўлган, улар ҳаммаси жароҳатланганлар эди. Бу ерларга рус қўшини келиб, уларга дуч келган ва ҳаммасини отиб ташлаган. Уларнинг кўпчилиги ёрдамга келган ансор биродарлар эди. Ғорда хорижий мужоҳидлардан Абу Ҳамза Жазоирий, Абу Ҳамза Яманий, Маъсуд Британий, Абу Мусаб Туркий, Икрима Сурий ва Ясин Боснийлар бор эди. Аллоҳдан уларнинг шаҳодатини қабул қилишини сўраймиз.\nБиродарларнинг қамал қилинган Грознийдан, қуршовга олинган Шатойдан чиқиб кетишлари буюк Аллоҳнинг каромати ва катта ҳадяси эди.\nҚуршовдалигимизда мен ҳар дақиқада душманга ғалаба бермагин деб, Аллоҳга ёлбордим. Аллоҳим душманим қувонмасин, шаҳодатни бошқа жойда бергин деб сўрадим. Бир шаҳиддан мушкни ҳидлаганимни эслайман, буни бошқа биродарлар ҳам ҳидлашди.\nШатойдан чиқаётган иккинчи гуруҳни Ҳамзат Гелаев, Рамзан, Арби ва Довудлар бошқаришди. Улар Шатойдан Урус-Мартан томонга юришди. Мужоҳидлар Урус-Мартан яқинидаги тоғ олди ҳудудигача келишди. Рамзан ва Арби бошчилигидаги 20 та киши, разведка учун йўлга чиқишди. Улар қийинчиликсиз Саади-котар қишлоғига кириб келишди. Улардан кейин, шу йўл билан иккинчи гуруҳ йўлга тушди. Аммо уларга тўсатдан ўқ узиша бошлашди. Улар дарё бўйлаб бир ярим соат юришди. Кейинги 100-200 та мужоҳидлар гуруҳи рухсатсиз, ўз ҳолича йўлга чиқишди, уларга ҳам ўқ узиша бошлашди, уч киши ҳалок бўлди, кўпчилик жароҳатланди, улар ҳам ўз навбатида русларга қараб ўқ уза бошлашди. \nРуслар бу йўлдан мужоҳидлар кетаётганини билиб, бутун кучларини ва гуруҳларини шу тарафга йиға бошлашди, биринчи гуруҳдан кейин йўлга тушган гуруҳ пистирмага ва русларнинг миналарига тушиб қолишди. Ўртада қаттиқ жанг бошланди, Аллоҳнинг душманлари катта талофат кўрди, аммо биздан ҳам ўлдирилган ва яраланганлар кўп эди.\nСаади-котар қишлоғи, очиқ тоғ олди ҳудуди бўлиб, мужоҳидларни ҳамма томондан ўраб олишди. Қишлоқда 200 та мужоҳид бор эди, қолганлар тумандан чиқиб кетишди.\nСаади-котар ғазотида (уни Комсомолское ҳам дейишади) жуда кўп жароҳатланганлар бўлди, мужоҳидлардан камида 240 таси шаҳид қилинди. Бу воқеа мужоҳидларнинг руҳияти ва ишончига таъсир қилди. Биз бу фожеанинг такрорланишидан қўрқдик, чунки мужоҳидлар оз қолганди. Бунақанги кўп йўқотиш, уларнинг руҳиятига ёмон таъсир қилди. Улар қўлидан келганча ҳаракат қилишди, Аллоҳ хайрини берсин, аммо натижа шундай бўлди, биз ҳар қандай ҳолатда ҳам Аллоҳга ҳамд айтамиз.\nТег: Хаттоб ҳарбий\nСизни ёмон кўрсалар\nШайхулислом ибн Таймия раҳимаҳуллоҳнинг рўзага оид фатволаридан\nХаттобнинг стратегик ва тактик тажрибалари. 4-қисм. Чеченистон икки уруш оралиғида\nТоғ сафарига чиқувчилар учун 4-маслаҳат: Тоғ ва ўрмонда учрайдиган касалликларни суннатга мувофиқ даволаш\nТоғ сафарига чиқувчилар учун 2-маслаҳат: Ёғочдан тутунсиз олов ёқиш


25 сентябр 2020, Тошкент вақти: 12:35\nЎтган ҳафта пахтага мажбуран юборилган давлат идоралари ходимлари.\nЎзбекистонда яна бир пахта терим мавсуми бошланган мавсумда Касаба уюшмалари Федерацияси 25 сентябрдан 31 октябрга қадар мамлакат пахта далаларида мониторинг ўтказишини билдирди.\nФедерация матбуот хизмати эълон қилган хабарда ëзилишича¸ мониторинг давомида “пахта тераётган вояга етмаган шахслар аниқланса, уларни зудлик билан даладан олиб чиқиш ва ўқув даргоҳига ёки уйига қайтариш чоралари кўрилади. Бу ҳақда Акт (Далолатнома) тузилади ва меҳнат инспекциясига айбдор шахсларга нисбатан чора кўриш учун юборилади.\nМажбурий меҳнатдан фойдаланиш холатлари аниқланган ҳолда ҳам зудлик билан Акт (Далолатнома) тузилади ҳамда меҳнат инспекцияси чақирилиб, уларни иш жойларига қайтариш чоралари кўрилади”.\nФедерация ўз расмий сайтида берган маълумотга кўра:\n– терилган пахтанинг ҳар бир килограмми учун тўланадиган терим пуллари ҳар беш кунда, теримчилар хоҳишига кўра зарурат туғилганда – ҳар куни тўланиши лозим”.\nКасаба уюшмалари федерациясининг бундай баëнотлари билан айни пайтда Озодликка Ўзбекистон бўйлаб ҳарбийлашган олий ўқув юртлари талаба ва ўқитувчиларини Сирдарë ва Жиззах вилоятига пахтага юборишга ҳозирлик бораëтгани хабар қилинди.\nБу жараëннинг мажбурий меҳнат сифатида талқин этилиши олдини олиш мақсадида олийгоҳ раҳбарлари талабалардан пахтага кўнгилли равишда бориш ҳақида мажбурий тилхат ëздириб олинаëтгани айтилмоқда.\nБанк ва бюджет ташкилотлари ходимларининг ҳам турли босим ва таҳдидлар воситасида пахтага мажбурланаëтгани ҳақида хабарлар келмоқда.


Бектепадаги ўзгаришда депутатнинг қўли бор | O'zLiDeP\nБектепадаги ўзгаришда депутатнинг қўли бор\nБандихон туманидаги “Бектепа” маҳалласидаги Навбаҳор ва Дўстлик кўчаларида электр симлари ва симёғочлар эскириб қолган. Буни устига ҳудудда ичимлик суви таъминоти ҳам йўқ. Кўчалар эса таъмирталаб бўлиб қолган. Бир гуруҳ маҳалла фуқаролари ушбу муаммо юзасидан O'zLiDeP Бандихон Кенгаши депутати Б.Йўлдошевга мурожаат қилишди.\nДепутат эса бу масалани шунчаки ташлаб қўймади. Йўлини қилди. Ҳозир унинг ташаббуси билан Навбаҳор ва Дўстлик кўчаларида 2200 метр ичимлик суви қувурлари ётқизилиб, 800 метр асфальт қилинди, 1800 метрда 25 та бетон таянчлар ва 1800 метр ёпиқ кабель ҳамда 22 та хондонларда электр монтаж ишлари амалга оширилди.\nБундан ташқари, ноябрь ойи якунига қадар 25 та бетон таянчлар ва 35 та хўжаликка 160 КВ кучланишдаги янги трансформатор ўрнатиш ишлари режалатирилмоқда. Мана буни натижа деса бўлади.


"Тўрткўз" Redmi Note 8 Pro илк маротаба “жонли” суратларда намоён бўлди. - Terabayt.Uz\nGalaxy S20 Ultra’нинг яна иккита илғор жиҳати маълум бўлди!\nСўнгги вақтларда “Хитойча Apple”нинг интизорлик билан кутилаётган модели – Redmi Note 8 борасида гап-сўзлар жуда ҳам кўпайиб кетди. Кеча қурилманинг ишлаб чиқариш жараёнини кўрсатишган, ундан аввалроқ эса смартфоннинг қаҳва ёнида суратга олиб тармоққа жойлашганди. Шунингдек, смартфон дунёдаги илк 64 мегапикселлик смартфон бўлиши айтилганди. Кейин эса унинг “укаси” бўлмиш Redmi 8 модели TENAA’да рўйхатдан ўтганди. Бугун эса Redmi Note 8 Pro илк маротаба “жонли” суратларда намоён бўлди. Ушбу суратни машхур инсайдер Мукул Шарма тармоққа жойлаган.\nБиринчи сурат яхши ракурсдан олинмаган бўлса-да, смартфонда тўртталик камера кўзда тутилганлини пайқаш мумкин. Бу аввал эълон қилинган концептларга ҳам мос тушади. Пастки қисмда ягона динамик, USB-C порти ва стандарт аудиотирқиш мавжуд. Смартфоннинг кумушранг корпуси эътиборни тортади, аммо бу градиент туфайли бўлиши ҳам мумкин.\nХусусиятлар борасида янги маълумотлар ошкор қилинмаган. Смартфоннинг тақдимоти эса кейинги ҳафтада ўтказилишини тахмин қилмоқдамиз.\nЎҚИНГ: Имтиҳон вақти келди!\n#Redmi #Xiaomi #андроид смартфон #Xiaomi Redmi Note 8 #Xiaomi Redmi Note 8 Pro\nApple атиги 700 доллардан бошланувчи нархларда iPhone XS ва iPhone XS Max сотяпти!


Сапфира — Dilkashradio.com\nАссалому алайкум қадрдон опа-сингиллар. Ҳаворийлар китобида бир ҳикоя борки, уни биринчи бор ўқиганингизда сизни ҳам ҳайратга солган бўлса керак. Ҳа бу ҳикоя чиндан ҳам баҳсларга сабаб бўладиган ҳикоя. Келинг, буни сирли қилиб гапирмай, ўша ҳикоянинг ўзини ўқиб эшиттира қолай. Демак, бу ҳикоя Ҳаворийлар 5 боб 1-11 оятларда ёзилган. Диққат қилинг, ҳикоя шундай баён қилинади: “Ҳанания деган бир одам хотини Сапфира билан келишиб, мулкидан бир қисмини сотди. Ҳанания пулнинг бир қисмини ўзига олиб қолди. Хотини бу ҳақда биларди. Ҳанания пулнинг қолганини ҳаворийларга олиб бориб берди. Бутрус ундан сўради: — Ҳанания, нимага шайтонга қалбингдан жой бериб, Муқаддас Руҳга ёлғон гапирдинг? Ернинг пулидан бир қисмини олиб қолдинг–ку! Мулкингни сотмасингдан олдин, у сеники эди, сотганингдан кейин ҳам пул сеники эди. Бундай иш қилишга қандай журъат этдинг?!\nСен одамларга эмас, балки Худога ёлғон гапирдинг! Ҳанания бу сўзларни эшитиши биланоқ ерга йиқилиб жон берди. Бу воқеани эшитганларнинг ҳаммаси қаттиқ ваҳимага тушиб қолди. Йигитлар келиб, унинг жасадини кафанладилар, кейин уни олиб чиқиб, дафн қилдилар. Уч соатлардан кейин Ҳананиянинг хотини келди. Юз берган ҳодисадан у бехабар эди. Бутрус аёлдан сўради: — Менга айт–чи, сен билан эринг ерларингизни фалон–фалон нархга сотдингизларми? — Ҳа, ўшанча нархга сотдик, — деб жавоб берди аёл. Шунда Бутрус аёлга деди: — Нима учун сизлар Эгамизнинг Руҳини синашга қарор қилдингизлар? Ана, эрингни дафн қилган одамлар эшикдан кириб келишяпти. Энди улар сени ҳам олиб чиқадилар. Шу заҳоти аёл ҳам йиқилди–ю жон берди. Йигитлар кириб келиб кўрдиларки, аёл жон берибди. Улар аёлни ҳам олиб бориб, эрининг ёнига дафн қилдилар.»\nИлк жамоат ташкил қилинганда, имонга келганлар якдил ва ҳамжиҳат эдилар. Улардан биронтаси ўзига қарашли бирон нарсани “Бу меники”, деб айтмас, бор мол–мулкларини умумий деб билишарди. Имонлилар орасида левилардан бўлган Юсуф исмли бир одам бор эди. У асли Кипрдан эди. Ҳаворийлар унга Барнабо, яъни “далда берувчи” деган ном берган эдилар. Юсуф ҳам даласини сотиб, пулини ҳаворийларга инъом қилди. Табиийки, унинг бу қилган ишини кўпчилик маъқуллаб, шунча қурбонлик қилганини анча вақтгача гапириб юрган бўлишса керак. Ханания билан Сапфира ҳам Худодан эмас, одамлардан олқиш олиш, уларнинг ҳурматига сазовор бўлиш учун шундай ишга қўл уришди. Хўш, шундай қилган бўлса, нима бўпти, бунинг учун ўлишлари шарт эмас эди, дейсизми? Муаммо шундаки, улар имонли бўла туриб, Худони алдашди ва одамларнинг ҳурматига сазовор бўлишни исташди. Энг ёмони уларнинг мақсадлари нотўғри эди. Улар Худодан фақат пулларини эмас, юракларини ҳам қизғанишди.\nБу иккиюзламачилик эди. Бу сўз аслида Юнон тилидан таржима қилинганда “ актёр” деган маънони беради. Юзига ниқоб тақадиган иккиюзламачи. Худо ҳам бундайларга қарата шундай деган, “Бу халқ Мени тилдагина иззат қилади, Юраклари эса Мендан узоқдир. Улар Менга беҳуда сажда қиладилар, Инсон яратган қоидаларни илоҳий қонун деб ўргатадилар.” Бу оятлар яна бир марта ўзимизга, юрагимизга назар солишга сабаб бўлади. Сиз аслида қандай бўлсангиз, бошқаларга ҳам шундай кўринасизми? Имонлилар сифатида бизнинг асосий мақсадимиз ҳақиқатда қолишдир. Биз ҳақиқатдан қанча узоқлашсак, ёлғонга шунча яқин бўлиб қоламиз ва қийналмай ёлғон гапиришни одат қилиб оламиз. Бундай имонлиларга Худо қандай муносабатда бўлар экан-а? Ханания билан Сапфира ҳам ёлғончи эди.


ЎҚУВЧИЛАР МУТОЛААГА ОШНО БЎЛИШАДИ\nСўнгги янгиликлар 05.02.2019 260\nЖорий йилнинг 4 февралидан 25 майига қадар юртимиз бўйлаб “Китоб ҳафталиги” ўтказилмоқда.\nҲафталик тадбирлари она тили ва адабиёт фани дарсларида, тарбиявий соатлар жараёнида ҳамда ўқувчиларнинг дарсдан бўш вақтида ташкил этилиши белгиланган. Жадвалга биноан ҳар ҳафта белгиланган адабиётлар синфлар кесими бўйича мутолаа қилинади.\nАхборот-ресурс маркази, синф раҳбарлари, она тили ва адабиёт фани ўқитувчилари, кутубхоначилар ва ёшлар етакчилари иштирокида “Китоб ҳафталиги”ни мазмунли ўтказиш режа-жадвали ишлаб чиқилган.\nАйни пайтда вилоятимиздаги барча таълим дарогоҳларида белгиланган режа асосида тадбирлар ташкил этилмоқда.\n- Ҳафталик доирасидаги тадбирлар ўқувчиларнинг адабиётга, китобга бўлган меҳрини янада оширишга хизмат қилади, - дейди Қарши шаҳридаги 44-мактаб ўқитувчиси Лобар Қодирова. – Улар ёшига мос тарзда танланган ўзбек миллий ҳамда жаҳон адабиёти намояндаларининг сара асарларини, шеър, ҳикоя, қисса ҳамда қизиқарли эртаклар мутолаа қилишмоқда.\nАдабиётшунослар, ижодкорлар, кутубхона мутахассислари, тажрибали ўқитувчиларнинг тадбирга жалб этилиб, ўқувчиларга муаян асар ҳақида турли маълумотларни бериши ҳам уларнинг билимларини янада бойитишга хизмат қилади.


Латвияда сайлов комиссиясининг билдиришича, шу дамгача овоз бериш ҳуқуқига эга латвияликларнинг 54 фоизи сайлов участкаларига чиқиб, овоз беришга улгурган.\n26 июн 2022, Тошкент вақти: 09:52\nБугун Латвияда мамлакатнинг Европа Иттифоқига қўшилиши масаласи бўйича умумхалқ референдуми ўтказилмоқда.\nПрезидент Вайра Вике-Фрайберга бугун эрта тонгда пойтахт Ригадаги сайлов участкасига бориб, овоз берди ва ўз ватандошларини саволга “ҳа”, деб жавоб беришга даъват этди. У, шунингдек, ўтказилаётган референдум ҳақида мана бундай деди:\n- Латвия учун Иккинчи Жаҳон уруши оқибатларига якуний нуқта қўйиш имкони бу. Бу, шунингдек, 1939 йили имзоланган Молотов-Риббентроп пактига кўра иккига ажралган Европани бирлаштириш имконидир. Айни вақтда бу биз учун Европа саҳнасида ўзимизга муносиб ўрин эгаллаш имконидир.\nЛатвия президенти башоратига кўра, овоз бериш ҳуқуқига эга латвияликларнинг 62 фоизи масалани қўллаб-қувватлайди.\nАйрим латвияликлар Брюссел, худди совет даврида Москва каби, улар билан ҳисоблашмаслигидан хавотирда. Европа Иттифоқига қўшилиш тарафдорлари эса бу хавотирлар асоссиз эканини таъкидлашмоқда.\nЛатвия Европа Иттифоқига 2004 йил май ойида қўшилиши кутилаётган 10 давлатдан биридир.


ОТБ Фарғона водийсидаги темир йўл тармоғи модернизацияси учун $121 млн қарз ажратди\n27 июн 2022, Тошкент вақти: 08:16\nОсиё тараққиёт банки Ўзбекистоннинг шарқий қисмидаги темир йўл тармоғи модернизациясини якунлаш учун 121 миллион АҚШ доллари миқдорида қарз бериш қарорини маъқуллаган. ОТБ матбуот хизмати маълумотига кўра, бу кўмак Фарғона водийсида иқтисодий ўсишни рағбатлантириш, савдо-сотиқ ва минтақавий алоқани яхшилаш учун кўрсатилмоқда.\nАжратилган молиявий ёрдам Поп, Наманган ва Андижон шаҳарлари ўртасидаги темир йўлларнинг 145 километрини электрлаштириш учун ОТБ томонидан 2017 йилда Ўзбекистонга берилган 80 миллион долларлик қарзга қўшимча бўлган.\nҚайд этилишича, Фарғона водийси вилоятларида темир йўл тармоғининг модернизация қилиниши одамлар учун соғлиқни сақлаш, таълим ҳамда ишга жойлашиш бўйича имкониятларни яхшилаши кутилмоқда. Шунингдек, бу Ўзбекистон билан қўшни мамлакатлар ўртасидаги туризм ва савдо-сотиқни ривожлантиришга кўмаклашади, чунки темир йўл тармоғи Марказий Осиё минтақавий иқтисодий ҳамкорлик дастури 2-йўлагининг бир қисми бўлиб ҳисобланади.\nМаълумотларга кўра, Ўзбекистонда юкларнинг 30-40 фоизи ва йўловчиларнинг 3-4 фоизи темир йўллар орқали ташилади. Пойтахт Тошкентни Қамчиқ довони орқали Фарғона водийсига боғлайдиган темир йўл Қирғизистон ва Тожикистонга ҳам узанган. Бироқ совет замонида қурилган темир йўл айни пайтда модернизацияга муҳтож экани айтиб келинади.


Ahlisunnat.uz | Ҳозирги кунда одат бўлган баъзи бидъатлар\nБош саҳифа / Суннат - Бидъат / Ҳозирги кунда одат бўлган баъзи бидъатлар\nҲозирги кунда одат бўлган баъзи бидъатлар\nСавол: Ҳозирги кунда ишланаётган бидъатлар қайсилар?\nЖавоб: Ибодатларга бир нарса илова қилиш бидъатдир, катта гуноҳ бўлади. Динимиз нуқсон эмас. Астағфируллоҳ, Аллоҳу таоло ёки Жаноби Пайғамбаримиз динда бир нарсани кам қилиб қолдирган-у, ундан ҳам яхшироғини биз қила оламизми? Ибодатга бидъат аралаштириш Аллоҳу таолонинг динида нуқсонлик топиш, қўйган ҳукмларини ёқтирмаслик, динни ўзгартириш бўлади.\nМасалан, шом намозининг фарзини 3 ракат ўрнига кўпроқ ибодат қилиш учун 4 ракат ўқиш бидъатдир. Ундай намоз 3 ракатнинг ўрнига ҳам ўтмайди, намози умуман қабул бўлмайди. Тасбиҳларни 33 ўрнига, кўпроқ савоб бўлсин деб 40 ёки ундан кўпроқ айтиш бидъат бўлади. Ҳолбуки умуман тасбиҳ айтмасдан туриб кетилса, гуноҳ бўлмайди.\nНамозлардан кейин оятал курси ўқилади, тасбиҳлар айтилади ва дуо қилинади. Дуо қилаётганда "салотан тунжина" ўқилади. Оятал курси ўқиш керак бўлган ўринда салотан тунжинани ўқиш суннатни ўзгартириш бўлади, яъни бидъатдир. Жаноби Пайғамбаримиз қандай ибодат қилган бўлсалар, мазҳабимиз буни қандай билдирган бўлса, шу шаклда ибодат қилинади. “Буни ҳам қилайлик, уни ҳам илова қилайлик” дейиш динни ўзгартириш бўлади. Ҳадиси шарифда “Ибодатларини биздек қилмаган кишилар биздан эмас” деб марҳамат қилинган. Микрафонда азон айтиш яхши бўлса Аллоҳу таоло нима учун Пайғамбарига билдирмади. Аллоҳ микрафонни яратишдан ожизмиди? Минглаган мўъжизаари кўрилган севимли Пайғамбаримиз буни қила олмасмиди? Буни қилмаганига кўра, микрафон, радиокарнайларни ибодатларга аралаштириш бидъат бўлади.\nБошқа бидъатлардан баъзилари қуйида келтирилган:\nОддий пайпоққа ёки яланг оёққа масҳ тортиш. (Дурар)\nҚуръони каримни нағма билан ўқиш. (Баззозия)\nНамозни микрафон билан ўқитиш. (Мазоҳиби арбаъа)\nСуннат билан фарз намоз орасида дуо қилиш, тасбиҳ айтиш, уч ихлос ўқиш. (Ибни Обидин)\nМуаззиннинг намоз тасбиҳларини баланд овозда такрорлаши. Хутбани араб тилидан бошқа тилларда ўқиш. (Ал адилла)\nНамоз ўқиб, дуодан кейин шукр саждаси қилиш. (Дурр-ул мухтор)\nНамозлардан кейин имом билан қўлини кўксига қўйиб, саломлашиш. (Саодати абадия)\nМасжидда ҳар намоздан кейин мусофаҳа қилиш (қўл олишмоқ). (Радд-ул мухтор)\n“Астағфируллоҳалазим аллази...” деб бошланадиган истиғфорни муаззиннинг баланд овозда ўқиши. (Ал Ибда)\nВаъздан кейин ва жанозада баланд овоз билан дуо қилиш. (Макотиб-и шарифа)\nМозор тоши устига ояти карима, шеър, мадҳия ва шунга ўхшаш нарсаларни ёзиш. (Саодати абадия)\nОшуро куни "Ошуро " ширинлигини пиширишни ибодат деб ҳисоблаш. (Саодати абадия)\nБир қабрдан бошқа жойга кўчирилаётганда майитга қайтадан жаноза намозини ўқиш. (Ҳиндия)\nАсҳоби киромдан бирортасини бўлса ҳам ёмонлаш. (Шарҳ-и ақоид)\nАёлига бир мартада уч талоқ билан талоқ қўйиш. (Мажмуаи зуҳдия)\nЖанозада баланд овоз билан такбир келтириш, илоҳий шеърлар ўқиш. (Ҳалабий)\nЖаноза намозидан кейин нутқ сўзлаш. (Зубдат-ул-мақомат)\nЎлик чиққан уйдан ҳолва ва шу кабиларни тарқатиш. Ўликнинг учи, еттиси, қирқи деган маросимларини ўтказиш. (Таҳтовий)\nҚабр азобига ишонмаслик. (Ақоид-и шайбония)\nАвлиё зотларнинг қабрларига келиб шам ёқиш. Бемазҳаб бўлиш. (Таҳтовий)\nБир киши билдирган ҳадисларга ишонмаслик. (Татархония)\nМеърож мўъжизасининг Қуддусдан кейинги воқеаларига ишонмаслик. (Баҳр)\nКалта соқолга суннат дейиш. (Ҳадиқа)\nМуборак кечаларда миноралар орасига чироқчалардан ёзувлар, суратлар осиш. (Мират-ул-ҳарамайн)\nҲазрати Маҳди келган вақт “Бир замонлар келадики, суннатлар худди бидъатлардек жирканч кўринади, бидъат эса суннатлардек рағбатлантирилади” ҳадиси шарифида билдирилганидек бидъат қилишга одатланган Мадинадаги олим бидъатни чиройли билиб, ибодат деб қилгани учун ҳазрати Маҳдининг бидъат бўлмаган сўзларидан ўзини йўқотиб “Бу одам бизнинг динимизни йўқ қилмоқчи” дейди. Ҳазрати Маҳди бу мазҳабсизни ўлдиради. (Мактуботи Раббоний)\nЖаннатда Аллоҳу таолонинг кўринишига ишонмаслик;\nАллоҳ осмонда дейиш;\nАллоҳ бобо, худой бобо дейиш;\nҲазрати Алини бошқа уч халифадан устун деб билиш;\nАсҳоби киромга ёки фосиқ мусулмонларга ҳам ланъат айтиш бидъатдир;\nНамозга бошлаётганда фақат тил билан ният қилиш бидъат. Қалб билан ният шарт;\nҚуръони каримни, зикрларни, такбирларни мусиқа билан ёки най чалиб ўқиш бидъатдир. Тасаввуф мусиқаси деб аталувчи ўйин-кулги ёки мусиқали нашида, қасидалар ҳам бидъат;\nҲақ эвазига Қуръон ўқиш бидъат;\nХутбанинг иккинчи қисмида қуйи пиллапояга тушиш, сўнгра такрор юқорига чиқиш;\nМаҳси устига масҳ қилмаслик ва яланг оёққа масҳ қилиш бидъат;\nВаъздан кейин тўпланиб баланд овозда дуо қилиш;\nМуборак кечаларда масжидларда чироқларни кўп қилиб ёқиш бидъат;\nКалта соқол қўйиб шу билан суннатни бажарганлигига ишониш;\nБуюк зотларнинг ўлган саналарида мотам тутиш;\nЖаноза бўлганини билдириш учун минораларда салот ўқиш;\nЎликнинг қирқи ва шу кабиларини ўтказиш;\nҚабр тошига расм қўйиш, Фотиҳа ва мадҳия ёзиш;\nМақбара ёки масжидларни тавоф қилаётгандек атрофидан айланиш бидъатдир.\nСавол: “Намозлардан кейин дарров оятал курси ўқиш лозим, лекин унинг ўрнига аввал Салотан тунжинани ва бошқа дуоларни ўқиш бидъатдир. Буларни тасбиҳлардан кейин ўқиш керак” дегансиз. Суннат билан фарз орасида зикр айтиш, дуо қилиш нимага бидъат бўларкан? Салотан тунжинани аввал ўқи, сўнгра ўқи нима фарқи бор? Бизнинг устозимиз ҳамма вақт шундай ўқийди. Устозимиз билмайди-ю, сиз биласизми?\nЖавоб: Биз буни мўътабар китоблардан олиб ёзганмиз. Ўз фикрларимизни дин сифатида кўрсатишдан Аллоҳ сақласин. Кимнинг устози бўлса ҳам ҳаракатлари мўътабар асарларга зид бўлса, уларга эътибор қилинмайди.\n“Мароқил-фалоҳ”нинг Таҳтовий ҳошиясининг таржимаси бўлган “Неъмат-и ислом”да “Фарз билан суннат ва суннат билан фарз орасида гаплашиш, суннатни исқот (бекор) қилмайди. Лекин суннатнинг савобини камайтиради. Бир қавлга кўра эса суннат исқот бўлгани учун намоз иёда (қайта ўқилади) қилинади” дейилган.\nХудди шу ифода “Дурр-ул мухтор”да ҳам бор: “Суннат билан фарз орасида гаплашиш суннатни бекор қилмаса ҳам, савобини камайтиради. Бир нарса ўқиш ҳам гаплашиш кабидир. Баъзи олимлар “Суннат қабул бўлмайди. Аввалги суннатни такрор ўқиш керак” деб айтганлар.”\nБу ифода “Дурр-ул мухтор”нинг арабча нусхасининг 457, баъзи босмаларида 711-саҳифасидадир. Ибни Обидин ҳазратлари бу ифодани изоҳлаб “Орада нима ўқилишидан қатъий назар бу ҳукмга киради” деб айтганлар.\nШу ҳолда суннат билан фарз намозлари орасида гаплашмаслик керак, дуо, сура ёки уч Ихлос ўқимаслик лозим. Айниқса буларни одат ҳолига келтириш бидъатдир. Ибодатларга илова қилиш, динни ўзгартириш бўлади. Ҳадиси шарифда “Ибодатларини биздек қилмаган киши биздан эмас” деб марҳамат қилинган. (Мезон-ул кубро)\nЖаноби Пайғамбаримиз қандай ибодат қилган бўлсалар, мазҳабимиз буни қандай билдирган бўлса, шу тарзда ибодат қилишимиз керак. “Буни ҳам қилайлик, шуни ҳам қўшайлик” ёки “Устозимиз бундай қиларди. Биз ҳам қилайлик” дейиш динда реформа (динни ўзгартириш) бўлади. Бу асло жоиз эмас.\nСуннат билан фарз орасида бир нарса ўқишнинг суннатни исқот (бекор) қилиши “Баҳр-ур-ройиқ”да ҳам ёзилган.\nБомдоднинг намозини уйида ўқиб, масжидга келган киши гапирмайди, овоз чиқариб бирон нарса ўқимайди. Лабини қимирлатмасдан қалбидан калима-и тавҳид ўқиши мумкин ёки тафаккур қилади. Агар қазога қолган намозлари бўлса, қазо ўқийди. Қуръони карим ўқилаётган бўлса уни тинглайди.\nБомдод намозининг фарзи билан суннати орасида ўқилиши билдирилган дуолар бор. Бу дуоларни суннатдан аввал ёки фарздан кейин ўқиш керак. Чунки Ибни Обидин ҳазратлари айтадики: “Суннатдан сўнг фақат “Аллоҳумма антасалом.....икром” ўқилади. Ундан ортиқ нарса ўқилса, суннат намоз суннат бўлган вақтида ўқилган бўлмайди. Баъзи олимлар “Суннат соқит бўлади, қайтадан ўқилиши лозим бўлади” деганлар. Фарздан кейин келадиган суннатни “Аллоҳумма антассалом...” деб ўқишга кетадиган вақтдан ортиқ кечиктириш макруҳ бўлади. Расулуллоҳ фарздан кейин “Аллоҳумма антассалом...” ўқийдиган миқдорда ўтиргандан кейин дарров сўнгги суннатни бошлардилар. Ҳадиси шарифларда намозлардан кейин ўқилиши билдирилган “Аврод” сўнгги суннатлардан кейин ўқилади. Чунки суннат намозлар фарзларнинг давомидир. Сўнг суннатлардан кейин ўқишга фарздан кейин ўқиш деб айтилади. “Расулуллоҳ фарз намозидан кейин тасбиҳ, таҳмид, такбир ва таҳлил ўқирдилар” дейиш “Сўнг суннатлардан кейин ўқирдилар” деганидир.” (Радд-ул мухтор)\nБулар Ҳанафий мазҳабига кўрадир. Шофеъий мазҳабида ҳолат бошқача. Ҳар ким ўз мазҳабига кўра амал қилиш керак. Масалан, бир Ҳанафий “Шофеъийлар имом орқасида Фотиҳа ўқийди-ку” деб у ҳам Фотиҳа ўқиса, таҳриман макруҳ қилган бўлади. Намозини қайтадан ўқиши вожиб бўлади.


Байтнинг ҳатими – Каъбанинг тарнов томонида одамнинг белича кўтарилган ярим айлана шаклидаги жой. Аслида Иброҳим алайҳиссалом қурганларида Каъба ўша ердан бўлган. Бу жой «Ҳатим», «Ҳижр» ёки «Ҳижри давоми...\nЖурҳум – қадимий араб сулолаларидан. Улар асли яманлик бўлган.\n«Минтақ» – тананинг пастки қисмига ўраб олинадиган изор каби кийим. У аввалда худди пешбанд сингари хизмат вақтида кийиладиган аёллар кийими бўлган. Ҳожар онамиз Сора онамизнинг рашкини пасайтириш давоми...\n«Набиюллоҳ» – Аллоҳнинг набийси дегани.\n«Халил» сўзи аслида қалбан бирлашиб кетган, дилдан боғланган чин дўстни англатади. Унинг мазмунини Расулуллоҳ соллаллоҳу алайҳи васалламнинг «Агар Аллоҳдан бошқани халил тутиш мумкин бўлганида, давоми...\nАраб тилида «сабо» деб шарқдан эсган шамолга, «дабур» деб эса ғарбдан эсган шамолга айтилади.\nАнжуж (аланжуж ёки яланжуж ҳам дейилади) – увднинг бошқа номи. Увд – исириққа ўхшаш, тутатиладиган хушбўй чўп.\n«Зарвон» – қудуқнинг номи. Шориҳларнинг айтишича, аслида унинг номи «Зу Арвон» бўлган, кейин тилга мослашиб, «Зарвон» бўлиб кетган.\n«Раҳм» сўзи бу ерда қариндошликни билдириб, келиб чиқиши раҳм‑шафқат, меҳрибонлик мазмунидаги «роҳиман» ўзагидандир. Аллоҳнинг «ўта меҳрибон» деган маънони билдирувчи исми – Раҳмон ҳам худди шу давоми...\n«Оқ бўлиш» ибораси араб тилида «кесиш», «узиш» деган маънони билдиради, шаръий истеъмолда эса ота‑онага азият бериш, маъсият бўлмаган ишларда уларга итоатсизлик қилиш, уларни давоми...\n«Жиҳод» сўзи луғатда «бор имкониятни сарф қилиш», «бор‑будини ишга солиш» деган маъноларни билдиради.\n«Адаб» сўзи (кўплиги «одоб») «маъдаба» ўзагидан олинган бўлиб, одамларни яхшиликка, маънавий зиёфатга чақиришни англатади ва мақтовга сазовор хулқ‑атворларга, давоми...\nФадак – Хайбар яқинидаги қадимий қишлоқ. Фадак ҳозирда Саудия Арабистонининг Ҳоил минтақасига қарайди. У билан Мадинанинг ораси 280 км.\nЗарира – хушбўйликнинг бир тури. У шу номли ўсимликдан олинган. Зарира қамиши (calamus) Ҳиндистонда етиштириладиган бошоқдошларга мансуб, қамишсифат доривор ўсимлик ва унинг ҳосили бўлиб, ўзидан хушбўй ҳид давоми...\nҚазаъ – сочнинг бир қисмини олдириб, бир қисмини қолдириш. Бу асосан болаларда қилинган. Бу иш ғайридинларнинг одати бўлгани ва хилқатни ўзгартиришга ўхшагани учун ундан қайтарилган.\nОила ва турмуш (9910)


Гимнастикачи қизларимиз тарихий натижа қайд этишди - Zamin.uz\nБадиий гимнастика бўйича Ўзбекистон терма жамоасининг жаҳон кубогидаги муваффақиятли иштироки давом этади. Қизларимиз бугунги дастурда ҳам ажойиб натижаларга эришди. Бу ҳақда Миллий олимпия қўмитаси матбуот хизмати хабар берди.\nГуруҳ машқларининг 5 та тўп билан ўтказилган дастурида жамоамиз 40.95 балл билан биринчи ўринни қўлга киритди. Кун давомида Екатерина Пирожкова бошчилигидаги қизларимиз 3 ҳалқа ва 2 булавада кечган дастурда ҳам ўз маҳоратларини намойиш қилишди.\nҚизларимиз мазкур дастурда иккинчи ўринни қўлга киритиб, жамоамизнинг ушбу йўналишдаги тарихий натижаларидан бирига эришди. Қайд этиш жоиз, қизларимиз гуруҳ машқларида жаҳон кубокларида ҳеч қачон бундай муваффақиятли иштирок этишмаган эди.\nШу тариқа жамоамизнинг жаҳон кубогида қўлга киритган медаллари 2 та олтин ва 1 та кумушни ташкил этмоқда. “Замин” янгиликларини “Telegram”да кузатиб боринг\nЯнгиликлар » Спорт » Гимнастикачи қизларимиз тарихий натижа қайд этишди


Якка тартибдаги тадбиркорлар, Хусусий тадбиркорлар ва Хусусий корхоналарни солиққа тортиш ҳамда ишчилар сони ҳақида маълумот берсангиз. Юқорида кўрсатилган корхоналар умумий миқдорда неча кишини ишга қабул қилиши мумкин?\nОтвет от 10.04.2018\nЯкка тартибдаги тадбиркор (ёхуд хусусий тадбиркор) – бу юридик шахс ташкил этмасдан тижорат фаолияти билан шуғулланадиган жисмоний шахсдир. Якка тартибдаги тадбиркорлар шуғулланиши мумкин бўлган фаолият турлари ВМнинг 07.01.2011 йилдаги 6-сон қарорига 1-иловада келтирилган.\nЯкка тартибдаги тадбиркорлар ойида ишлаган кунлари сонидан, топган даромадидан қатъи назар, ойнинг 25-кунидан кечиктирмай тадбиркорлик фаолиятининг тури ва фаолиятни амалга ошириш жойига қараб белгиланган ставкалар бўйича қатъий белгиланган солиқни тўлайди (СКнинг 372-моддаси). 2018 йил учун солиқ ставкалари 29.12.2019й. ПҚ-3454-сон Қарорга 11-иловада келтирилган. Бундан ташқари, ЯТТ ойига энг кам иш ҳақидан кам бўлмаган миқдорда суғурта бадалларини тўлайдилар (СКнинг 311-моддаси).\nЯкка тартибдаги тадбиркор амалга оширилаётган фаолият турига боғлиқ ҳолда ходимларни ёллашга, юқорида кўрсатилган фаолият тури учун эса биттадан уч нафаргача ходимни ёллашга ҳақли. Якка тартибдаги тадбиркор ва якка тартибдаги тадбиркор ёллаган ходим ўртасидаги меҳнат муносабатлари меҳнат қонунчилиги ва ВМнинг 31.07.2015 йилдаги 219-сон қарори билан тасдиқланган Хусусий тадбиркорлар томонидан ходимларни ёллаган ҳолда тадбиркорлик фаолиятини амалга ошириш тартиби тўғрисида низом билан тартибга солинади.\nУшбу савол қуйидаги иловаларда батафсил ёритилган:\nМулкдор ягона жисмоний шахс томонидан тузилган ва бошқариладиган тижоратчи ташкилот (юридик шахс) хусусий корхона деб эътироф этилади. Унинг тузилиши, фаолияти, қайта ташкил этилиши ва тугатилиши соҳасидаги муносабатларни тартибга солиш “Хусусий корхона тўғрисида”ги Қонун асосида амалга оширлади.\nКорхоналарни солиққа тортиш улар амалга оширадиган фаолият турига боғлиқ. Улар Солиқ кодексида белгиланган тартибда умумбелгиланган солиқ тизимини ёки соддалаштирилган солиқ тизимини қўллашлари мумкин.\nХусусий корхона исталганча ходимларни ишга қабул қилиши мумкин. Ходимлар сонига қараб барча корхоналар кичик (шу жумладан микрофирмалар) ва йирик корхоналарга ажратилади. Корхонани бундай туркумлаш жуда муҳим аҳамиятга эга: кичик корхоналар кўплаб имтиёзларга эгадир. Улар ўз ҳоҳишларига кўра соддалаштирилган солиқ тизимини қўллашлари мумкин.\nШунингдек, улар учун бухгалтерия ҳисобини юритиш жараёни ва давлат органларига ҳисоботларни топшириш соддалаштирилган. Кичик табдиркорлик субъектларига тегишлилик нафақат ходимлар сонига, балки корхонанинг фаолият турига ҳам боғлиқ.\n2017 йил 1 январдан бошлаб кичик тадбиркорлик субъектлари ходимларининг энг кўп миқдори иқтисодий фаолият турларининг умумдавлат таснифлагичи (ИФУТ) асосида Кичик тадбиркорлик субъектларига тегишли бўлган ташкилотлар таснифлагичига мувофиқ аниқланади (ВМ 24.08.2016й. 275-сон Қарори).\nЯкка тартибдаги тадбиркор трикотаж буюмлари ишлаб чиқариши мумкинми?\nЮкоридаги шартномани тузиш конун хужжатларининг талабига жавоб берадими? ЯТТ лар учун юридик шахслар билан шартнома тузиш талаблари кандай ва ушбу муносабат кайси конун хужжатлари билан тартибга солинади? Якка тартибдаги тадбиркорлар накд пулсиз хисоб китобларни амалга ошириб фаолиятини амалга ошириши мумкинми?\nБизнинг МЧЖ шаклидаги корхонамиз Якка тартибдаги тадбиркор билан хизмат курсатиш шартномасини тузмокчи. Бизнинг корхона (Ижрочи) – ЯТТ (Буюртмачи)га хизмат курсатади. Хизмат курсатиш шартномасига асосан, Ижрочи - Буюртмачига ходимларни такдим килади.... Далее\nШиша идишлар ва иккиламчи хом ашёни кабул килиш ва сотиш билан шугулланадиган якка тартибдаги тадбиркор қайси соликларни тулайди? Бу тадбиркор ўзи кайта ишлаб тайёрлаган махсулотни пул кучириш йули билан сота оладими?\nБир танишим Якка тартибдаги тадбиркор сифатида руйхатдан утиб, шиша идишлар ва иккиламчи хом ашёни кабул килиш ва сотиш билан шугулланмокчи. Руйхатдан утиш жойи Самарканд шахри. 1. Бу тадбиркор қайси соликларни тулайди? 2. Бу тадбиркор ў... Далее\nУшбу фаолият билан юридик шахс ташкил этмасдан хусусий тадбиркорлар шугулланиши мумкинми? Ушбу фаолият билан шугулланиш учун хусусий тадбиркор сифатида нечта ишчи ёллай оламан?\n07.01.2011 йилдаги №6-сонли Вазирлар Махкамасининг карорига асосан юридик шахс ташкил этмасдан хусусий тадбиркорлар шугулланиши мумкин булган фаолият турлари белгилаб берилган. Вазирлар Маҳкамасининг 2015 йил 31 июлдаги 219-сон қарорига 1-Иловадада Хусусий тадбиркорлар томонидан ходимларни ёллаган ҳолда тадбиркорлик фаолиятини амалга ошириш тартиби тўғрисида НИЗОМ тасдикланган.... Далее\n1. Тадбиркорлик фаолиятимдан тушган маблағдан 1 нафар ёлланган ходимим ва ўзим учун ойлик маоши олишим мумкинми? Мумкин бўлса, қай тартибда ва қанча миқдорда олишга рухсат этилади? 2. ЯТТ ўзига ва ёллаган ишчисига тўлайдиган иш ҳақидан қандай солиқлар тўланади?\nМен чакана савдо фаолиятини амалга оширувчи якка тартибдаги тадбиркорлик фаолияти билан шуғулланиб келаман. Фаолиятим тури бўйича даромад солиғи ва пенсия жамғармасига суғурта бадалини тўлаб келаман. Савдо тушуми орқали банкда очилган ҳисоб рақамимга тушган маблағдан ойлик – маоши олмайман.... Далее


"Олдиндан келишиб олайлик, менга "ҳурматли" дея мурожаат қилманглар!" — Зойир Мирзаев Тошкент вилоятида илк "ҳокимлик соати"ни ўтказди - Darakchi\n"Олдиндан келишиб олайлик, менга "ҳурматли" дея мурожаат қилманглар!" — Зойир Мирзаев Тошкент вилоятида илк "ҳокимлик соати"ни ўтказди\nЖАМИЯТ 22.11.2021, 13:25\nТошкент вилояти ҳокими вазифасини бажарувчи Зоир Мирзаев раислигида видеоселектор тарзида илк "ҳокимлик соати" ўтказилди. Унда вилоятнинг 22 та туман-шаҳарлари сектор раҳбарлари, вилоятдаги барча бошқарма ва ташкилотлар ва уларнинг ҳудудий бўлинмалари бошлиқлари, маҳаллий кенгашлар депутатлари, вилоят фаоллари иштирок этди. Бу ҳақда вилоят ҳокимлиги Ахборот хизмати хабар бермоқда.\nЙиғилиш аввалида вилоят раҳбари З.Мирзаев бошқарув сиёсатида белгилаб олинган энг устувор вазифаларга алоҳида тўхталиб ўтди.\nҲокимлик соатида янги ҳоким томонидан келтирилган асосий иқтибослар қуйидагича:\n- Фуқаролар билан қабулни кўчма тартибда олиб борамиз. Унда ҳамма сектор раҳбарлари қатнашади. Соат 14:00 да бўладиган қабулга соат 8:00 да ўша мурожаатчининг сектор раҳбари, тегишли ташкилот мутасаддиси уйига бориб, масаласини жойида ўрганиб чиқади.\n- Қандай тоифадаги раҳбар бўлишидан қатъий назар, билиб олсин, фаолиятимизнинг асосий мезони "Инсон қадри учун" тамойили асосида бўлади. Буни керак бўлса, столнинг устига ёзиб қўйинг. Яна шуни ҳам ёзиб қўйингларки, ишимизда "майда-чуйда масаланинг ўзи йўқ".\n- Ҳафтада бир марта, душанба куни бажарилган ишлар таҳлили, муҳокамаси бўйича йиғилиш ўтказилади.\n- Фуқароларнинг мурожаатларини қабул қиладиган телеграм-бот ташкил қиламиз. Керак бўлса, ўша фуқаро билан телефонда ўзим гаплашаман.\n- Ҳокимиятдан ҳар бир чиқаётган қоғоз ҳокимиятнинг юзи. Давлат тили бўйича ҳокимият ҳужжатларини хато ёзадиган ходим ҳокимиятда ишлаши мумкин эмас.\n- Олдиндан келишиб олайлик, менга "ҳурматли" дея мурожаат қилманглар.\n- Нимага айрим ҳокимлар блогер, журналистлар учун ёпиқ?! Пресс-тур ўтказиб, журналистлар ёнида юриб, бажарилаётган ишларни кўрсатинглар. Ёмонини ҳам кўрсатайлик, ёмони ҳам ўзимизники.\n- Дарахт экаверамиз, лекин унинг кўкариб чиқишичи?\n- Вилоятимиз туман-шаҳарларидаги таҳририятларни қўллаб-қувватлашга тайёрман. Гаеталар бизга керак. Ҳудудий таҳририятлардаги журналистлар тажрибасини қадрланглар, қўллаб-қувватланглар. Бу бўйича мутасаддилардан аниқ таклифлар кутамиз.


QLED дисплейли Samsung Galaxy Chromebook 2 ноутбуки тақдим қилинди - Terabayt.Uz\nQLED дисплейли Samsung Galaxy Chromebook 2 ноутбуки тақдим қилинди\nЎтган йилнинг CES кўргазмасида Samsung AMOLED экранга эга илк Chromebook лептопини тақдим қилганди. Бу йил ҳам Samsung янги — QLED экран билан жиҳозланган илк Galaxy Chromebook 2 ноутбукини намойиш қилди.\nChromebook 2 2-таси-1да қурилма бўлиб, унинг 13.3 дюймлик тачскрин дисплейи 1,920х1,080 пиксел ўлчамига эга. HDR дисплей четларини ингичка ҳошиялар ўраб туради. Экранни қўл билан ёки USI Pen стилуси билан ишлатиш мумкин.\nChromebook 2 ўтган йилги «ака»сичалик ингичка ва енгил бўлмаса-да, 1.23 кг вазни ва 13.9 мм ўлчами билан анчайин енгил ноутбук ҳисобланади.\nЎтган йилги модель нархи 1,000 доллардан бошланган эди. Chromebook 2 эса бунинг ярим нархига — 550 долларга тенг. Сиз 550 доллар нархга Intel Celeron 5205Uʼли версиясини сотиб олишингиз мумкин. Агар унумдорлик юқорироқ бўлишини хоҳласангиз, 10-авлод Intel Core i3 10110U билан жиҳозланган версиясини ҳам сотиб олсангиз бўлади.\nЛептоп 4/8ГБ тезкор, 64/128ГБ доимий хотирага эга. Корпусда microSD карта слоти ҳам бор. 45.5 Вт/соат аккумулятор сизга компьютердан 14 соат фойдаланиш имконини беради.\n5 Вт лик иккита карнай Smart AMP функциясидан фойдаланди, бу эса овоз 178% баландроқ чиқади деганидир. Видео қўнғироқлар учун эса 720p веб-камера бор. Орқа томондан ёритилувчи клавиатура клавишлари эса кенгроқ бўлиб, бу матн тераётганда хатоликларни камайтиришга ёрдам беради.\nСимсиз алоқа борасида, Chrome OS тизимида ишловчи лептоп Wi-Fi 6 (ах 2х2) ва Bluetooth 5.0'лар билан жиҳозланган. Симли алоқалар учун эса иккита USB-C порти, қулоқчин/микрофон тирқиши бор.\nSamsung Galaxy Chromebook 2 Fiesta Red ва Mercury Gray рангларида сотилади. Илк сотувлар март ойи охирида АҚШда бошланади.\nЎҚИНГ: Dell янги Latitude 9000, 7000 ва 5000 лептопларини тақдим қилди\n#Samsung #Samsung Galaxy Chromebook 2


Болгария Президенти ифторлик дастурхони ёзди\nМанзилингиз:Муслимаат»Бош саҳифа»Болгария Президенти ифторлик дастурхони ёзди\nBy Muslimaat on\t Iyul 18, 2014 Бош саҳифа, Янгилик ва хабарлар\nБолгария Президенти Росен Плевнелиев мусулмонлар жамоаси учун ифторлик дастурхони уюштирди. Бу коммунистик тизим бошқаруви учун ҳукумат томонидан қўйилган тенги йўқ ва ақл бовар қилмайдиган қадамдир.\n«Дини ва тилидан қатъи назар, бизнинг ота-боболаримиз бир ерда туриб, бир жойдан сув ичишган»,– деб айтди Болгариянинг бош муфтийси Алис Ҳожи 3 июльда ўтказилган ифторликда.\nУнинг таъкидлашича , бундай ўзаро қўшничилик алоқалари давлатда ҳозирги кунгача сақланиб келинмоқда. Президент Плевнелиев мусулмонлар жамоасига Болгарияда яқин кунларда бўлиб ўтган кучли сув тошқини пайтида, Православ Черкови билан бир қаторда, қилган дуолари¸ шунингдек, табиий офат оқибатларини бартараф этишда православ монастирларига кўрсатган ёрдамлари учун ўз миннатдорчилигини билдирди. Муфтий эса ўз навбатида Болгария ҳукуматини халқ ўртасида озод диний эътиқодни таъминлаб бераётганидан миннатдор бўлди.\nЯна муфтий Софияда ягона бўлган масжид ҳамма мусулмонларни сиғдира олмаётганлигини, давлат ҳукумати пойтахтда масжидлар сонини кўпайтириш масаласини кўтариб чиққанини алоҳида таъкидлаб ўтди.\nПрезидент саройида ўтган байрам ифторлиги ― Болгарияда коммунистик тизимнинг қулаганидан сўнг, 25 йил ичида давлат ҳокимиятининг 1,5 миллионлик туб мусулмон аҳолисига муносабатининг ўзгарганлигининг ёрқин далилидир.\nРасмий маълумотларга қараганда, Болгарияда мусулмонлар 12 %ни ташкил этишади. Улар, асосан, турк-усмон авлодларидир. Шу билан бир қаторда, мусулмонлар ташкилотининг тасдиғига қараганда, Болгариянинг 7,8 млнлик аҳолисидан деярли чорак қисми Ислом динига эътиқод қилади.\nМанба: http://www.onislam.net/english/news/global/474623-bulgaria-president-hosts-muslims-iftar.html, http://islam.com.ua/news/18173-2014-07-04-16-32-26 Mehr anzeigen\niftorlik ro'za taom


Биз ўзбеклар учун Бобур бошқа барча мумтоз шоирларимиз каби азиз ва муҳтарам.\nБироқ Бобурга жаҳоний шуҳрат келтирган асар унинг «Девон»и, «Мубаййин»и ёки «Аруз рисоласи» емас, балки «Бобурнома», янада аниқроғи, унинг турли тилларга қилинган таржималаридир.\nХВ—ХВИ асрларда Хуросон ва Мовароуннаҳр, Ҳиндистон ва Афғонистон, Ерон ва Туркияда форс тили ва адабиёти нуфузининг қай даражада юксак еканлигини «Бобурнома» котиби ва таржимони сўзлари билан изоҳлаш мумкин: асарнинг форс тилига ўгирилиши Ҳиндистондан Туркиягача бўлган жуда улкан ҳудуд халқларига, зиёлиларига етиб борди, деган ишонч еди. Котиб «Бобурнома»ни назарда тутиб ёзмоқда: «Ушбу китобким, «Бобурия»дур, Байрамхонни ўғли Мирзохонға буюрдиларким, туркийдин форсийға келтургилким, туркий билмоғон халойиққа осон бўлғай».\n«Бобурнома»ни яна форс тилига ўгирган Рашид Ахтар Надвий Байрамхоннинг ўғли Абдураҳим Хонихононнинг илк форсий таржимаси хусусида тўхталиб ёзади: «Шундан кейин жаҳон аҳли биринчи марта буюк тождор(Бобур)нинг сўз мулкининг ҳам шаҳаншоҳи еканидан хабар топди».\nШоҳ, адиб, шоир, лашкарбоши Бобурнинг ,,Вақоеъ»(Воқеалар), кейинчалик «Бобурнома» номида шуҳрат қозонган асари Заҳириддин Муҳаммад Бобурнинг онгли ҳаёти ва фаолияти муҳим қисмининг кундаликсимон баёнидир. Шунинг учун шоир бу асар ва унинг ўз таржимаи ҳолига нечоғли дахлдорлиги хусусида бир рубоийсида шундай ёзади:\nОлам елидин турфа ситамлар кўрдум,\nҲар ким бу «Вақоеъ»ни ўқур, билгайким:\n«Бобурнома», аввало, етук бадиий асар. Бадиий тасвирга хос талқинлар, воқеа-ҳодисаларни бутун воқеийлиги билан китобхон кўз олдида гавдалантира олиш, сўз устида санъаткорона ишлаш, услуб бақувватлиги — бу услубнинг бир хусусияти фикран сахийлигу ихчам баён бўлса, иккинчи хусусияти — ўзигагина хослиги ва, енг муҳими, таъсирчанлик устуворлигидир.\nМуаллиф гарчанд камтарлик билан кўпинча ўзини четроқ тортиб, «фармон бердим» ўрнига «фармон берилди» тарзида матнда ўз дахлини олдинга чиқаришдан тийилса-да, асардаги бош қаҳрамон — Бобурнинг ўзи бўлиб қолаверади. Фарғона, Кобул ва Ҳиндистондаги воқеа-ҳодисалар уммонида Заҳириддин Муҳаммад Бобурнинг ўктам шахсияти баралла кўзга ташланади.\nИнглиз шарқшуноси Монстюарт Елфинстоннинг «Бобурнома» ва унинг бош қаҳрамони ҳақида айтган қуйидаги фикрлари еътиборга моликдир:\n«Бу хотираларда буюк туркий подшонинг ҳаёти батафсил тасвирланган, унинг шахсий ҳис-туйғулари ҳар қандай муболаға ва пардалашлардан холи. Унинг услуби оддий ва мардона, жонли ва образли. У ўз замондошларининг қиёфалари, урф-одатлари ва интилишларини, қилиқларини ойнадек равшан тасвирлайди. Шу жиҳатдан бу асар Осиёда ягона, чинакам тарихий тасвир намунасидир. Бобур ҳарбий одамнинг ташқи кўриниши, кийими, табъи ва одатларини ифода етади, мамлакатларни, уларнинг иқлими, табиати, хўжалиги, санъат ва ҳунармандлик намуналарини тасвирлаб беради. Лекин муаллифнинг ёрқин характери асарга енг кўп жозиба бағишлайди».\nАсардаги воқеа-ҳодисалар муайян маънода унинг қисмат саргузаштларига чамбарчас туташиб кетган. Шунинг учун асарни бошдан охиригача ўқиган китобхон ўсмир Бобурни, йигит шаҳзода Бобурни, ошиқ Бобурни, умрбод жанговар лашкарбоши Бобурни, подшоҳ ва мутафаккир, меҳрибон ота Бобурни, барча зафару мағлубиятлари, фазилатларию нуқсонлари билан равшан тасаввур ета олади. Муаллиф «Вақоеъ»(«Бобурнома»)ни ёзгани қўлига қалам олган кунидан бошлаб воқеа-ҳодисалар талқини ва кишилар шахсиятига доир фикр-мулоҳаза ва маълумотларнинг фақат ростини ёзишга аҳд қилган (матн табдили): «Бўлган воқеаларни рост ёзганман. Чунки бу асарда шу нарса лозим топилганки, ҳар сўзнинг рости битилади ва ҳар иш айнан қандай воқеъ бўлган бўлса, шундай айтилади». Шу боис Бобур ҳар бир шахсга баҳо берганда унинг барча муҳим фазилатлари ва феъл-атворидаги нуқсонларини айтишга ҳаракат қилади. Бунда у мустасноликка йўл қўймайди, ҳатто отаси бўлса ҳам ўша икки зарурий ўлчовга амал қилади. Фақат отасига емас, ўзига нисбатан ҳам.\nБобур, назаримизда, бир неча жиҳатдан камолот соҳибидир:\nбиринчидан, ўз қариндош-уруғларигагина емас, бегоналарга ҳам меҳр-мурувват ва ҳадялар саховатидаги олийҳимматлилик;\nиккинчидан, ким бўлмасин, дўст ёки душманми, унинг шахсини холис, тўла-тўкис баҳолаш иқтидори;\nучинчидан, шариатнинг толмас байроқдори, шариатпаноҳлилик;\nҳар бир ижтимоий-сиёсий, ахлоқий ҳолатга баҳо ва ҳукмни шаръан бериш салоҳияти, зинҳор бундан чекинмаслик;\nтўртинчидан, жисмоний етуклик (чунончи, Ҳаштияк қишлоғида қирғоғи музлаган чуқур тезоқар ариқда кўп маротаба чўмиб чиқади (матн табдили): «Менга ғуслга еҳтиёж бор еди. Бир ариқ сувидаким қирғоқлари қалин муз тўнгуб еди, ўртаси сувнинг тезлиги сабабли муз боғламаган еди, бу сувга кириб ғусл қилдим. Ўн олти қатла сувга чўмдим. Сувнинг совуқлиги хийла таъсир қилди»);\nбешинчидан, кечиримлиликда мусулмони комилга хос енг юксак даража соҳиби еди (Бобур Ҳиротга, Ҳусайн Бойқаро таъзиясига кетганида поччаси Мирзохон Кобул салтанатини егаллаб олади. Бобур қайтиб келиб, ўз тахтига ега бўлиб, ҳеч бир жазо чорасини қўлламай, Мирзохонни Хуросонга жўнатади. Бир йил ўтар-ўтмас Мирзохон қайтиб келиб, Бобурнинг ишончли ва еътиборли кишилари сафига қабул қилинади);\nолтинчидан, ҳар соҳада фикр етуклиги — мутафаккирлик унга хос еди. Ижтимоий-сиёсий ҳодисалар, ахлоқий муаммолар, ҳатто адабиёцҳунослик соҳасида ҳам. Мутафаккирликнинг илк белгиларидан бири — йўл қўйилган хатодан тегишли хулоса чиқариб, тажриба ҳосил қилишдир. Бобур иккинчи марта Андижонга ега бўлгач, ўз кишиларининг мол-ҳолларини Жаҳонгир мирзо тарафдорларидан қайтариб олиш ҳақидаги ҳақли талабларига кўниб, бу ҳақда фармон бериб, хато қилади ва Андижондан яна маҳрум бўлади (матн табдили):\n«Жаҳонгир мирзодек ғаним ёнимизда ўтирганда елни бундай ҳуркитмоқнинг ҳеч маъноси йўқ еди. Мамлакатларни егаллаш ва юрт сақлашда баъзи ишлар юзаки қараганда маъқул ва асосли кўринади. Бироқ ҳар ишнинг зимнида юз минг мулоҳаза вожиб ва лозимдир. Ушбу бир мулоҳазасиз ҳукм қилганимиздан қанчалик ғавғо ва тўполонлар содир бўлди. Ахир Андижондан иккинчи маротаба чиқиб кетишимизга ушбу пухта ўйланмаган ҳукмимиз сабаб бўлди».\nУшбу кўчирмадаги «ҳар ишнинг зимнида юз минг мулоҳаза вожиб ва лозимдир» жумласи мутафаккир Бобурнинг ёмби фикридир.\n«Бобурнома» нингаҳамияти ва унинг ижодкори фазилатлари ҳақида инглиз бобуршуноси Лейн Пуулнинг мулоҳазалари жуда қимматлидир: «Бобурнинг хотиралари бир аскарнинг ҳарбий юриш ва чекинишлари ҳақидаги оддий кундалик дафтар емас; бу хотираларда Шарқ адабиётини жуда яхши билган, нозик ва билимдон кузатувчи, одамларни синчиклаб ўрганадиган, улар ҳақида холис ва одил фикр юрита оладиган мутаассир қалб егасининг дунё ҳақидаги шахсий таассуротлари ва нозик фикрлари берилган.\nУнинг ўз қиёфасини чизишдаги самимийлиги, фазилат ва нуқсонларини ҳам мардона тасвирлаши, очиқкўнгиллилиги, ҳаққонийлиги ва ажойиб ҳазилкашлик туйғулари бу гўзал хотираларнинг қадри ва аҳамиятини янада оширади».\n«Бобурнома» бадиий асар бўлгани учун унинг бош қаҳрамони Бобур тимсоли таҳлили, бизнингча, жуда муҳим ҳисобланади.\nЗаҳириддин Муҳаммад Бобур, аввало, мард инсондир. Бу хислат айниқса Бобур каби қисматлари мураккаб ва кўпқиррали кишиларни тез-тез турли синовларга солади. Чунки мардлик фақат дўстлар билан емас, балки душман билан муносабатларда янада қаттиқроқ синалади.\n«Бобурнома»даги жуда кўп воқеа-ҳодисалар Бобур шахсининг ана шу мардона хислати тантанасини қайта-қайта намойиш етади. Чунончи, хонлар Бобур билан биргаликда Андижон ва Ахсини егаллаш ниятида ҳарбий юриш қилганларида Ахси қўрғонбеги Шайх Боязид Бобурни чорлайди. Бу ҳақда Бобур тоғаси Султон Маҳмудхон ва кичик хон — Олачахондан бир киши орқали маслаҳат сўрайди: «Унинг (Шайх Боязиднинг) чорлаганини хонларга ишора қилдик. Хонлар дебдиларки: «Борсин. Ҳар нима қилиб бўлса-да Шайх Боязидни туцин».\nБу макру фириб бизнинг одат ва усулимиз емас еди. Алалхусуским, орада аҳд бор. Бундай аҳдни бузиш қандай бўлади?!».\nВазият янада оғирлашади. Хонлар Шайбонийхон келишини ешитиб, Тошкент томонга жуфтакни ростлайдилар. Бобур, шартга мувофиқ, Ахсида. Танбалнинг йирик лашкар билан келиши кутилмоқда. Яна «Бобурнома» воқеаларига қайтамиз (матн табдили): «Биз бу ҳолатда тараддудда едик: турмоққа хийла ишонч йўқ еди. Сабабсиз-несиз Ахсини ташлаб чиқмоқ ҳам хуш ёқмасди. Бир куни ерталаб Марғинондан Жаҳонгир мирзо келди. Кўришдим. Ушбу замон Шайх Боязид ҳам изтироб билан келди. Есанкираб қолган. Жаҳонгир мирзо ва Иброҳимбек дедиларки: «Шайх Боязидни тутмоқ керак. Аркни қўлга олмоқ керак». Дарҳақиқат, тўғри ишнинг ҳисоби шу еди. Мен дедимки: «Аҳд қилган. Биз нега аҳдга хилоф қиламиз?!».\nКўраётирмизки, ҳар қандай оғир, таҳликали вазиятда ҳам Бобурнинг мардлиги, аҳдига содиқлиги яққол намоён бўлади.\nМардлик ғанимга нисбатан ҳам аҳд ва шартга устуворликда билинганидек, ўта қийин жисмоний азобларни ел қатори ўзига тенг раво кўришда ҳам зуҳур етади.\nБобур мардликда ҳиммати юксак давлат арбоби еди. Ҳиротдан Кобулга боришда қор отнинг қорнидан келадиган йўлларда ўзи олдинга тушиб қор тепиб, лашкарга йўл очади. Бошқалар ғорда қор бўронидан жон сақласалар, Бобур қорда ўра қазиб, ўша ерда тонг оттиради (матн табдили): «Бир ҳафтага яқин қор тепиб, кунда бир шаръий — бир ярим шаръийдан ортиқ кўчилмас еди. Қор тепар киши мен едим, ўн-ўн беш ичкилар билан ва Қосимбек еди, икки ўғли — Тангриберди ва Қанбар Али билан, яна икки-уч навкари ҳам бор еди. Ушбу зикр етилганлар яёв юриб, қор тепар едик. Ҳар киши етти-саккиз-ўн қари илгари юриб қор тепар еди. Ҳар қадам қўйганида белигача, кўксигача бота-бота қор тепар еди.\nШу усулда қор тепиб... Ҳаволи Қутий деган ғорга келдик. Ушбу кун даҳшатли бўрон билан қор ёғар еди. Шунчаликки, барчага ўлим ваҳимаси бўлди... Ғор торроқ кўринди. Мен ғорнинғ оғзида курак олиб, қор кураб, ўзимга бир такя миқдори ер ясадим, қорни кўксимгача қаздим. Ҳануз оёғим ерга тегмасди. Бироз шамолдан паноҳ бўлди. Ўша ҳолатда ўтирдим. Ҳар неча дедиларки: «Ғорга боринг». Бормадим. Кўнгилга кечдиким, барча ел қорда ва чопқунда, мен иссиқ уйда ва истироҳат билан; унда барча ел ташвиш билан машаққатда, мен бунда уйқу билан фароғатда. Мурувватдан йироқ ва ҳамжиҳатликдан нари ишдир. Мен ҳам ҳар ташвиш ва машаққат бўлса кўрайин, ҳар нечук ел тоқат қилиб турса — турайин. Бир форсий мақол бор: «Дўстлар билан ўлим — тўйдир» деган...»\nБу мулоҳазалар улуғ раҳбарга, мард сардорга хосдир, албатта.\nШунинг учун ҳам «Бобурнома»ни француз тилига таржима қилган Паве де Куртейл Бобурга қуйидагича ҳаққоний баҳо беради: «Ҳар қандай синовга бардош бера олувчи, ирода ва матонатни мужассамлаштирган бу зот ўзида ҳарбий ҳийла ва жасоратни уйғунлаштира олар, зарур бўлганда жазолашга ҳам, афв етишга ҳам қодир еди; у истеъдодли ҳарбий арбоб ва ишнинг кўзини биладиган, қўшинларни моҳирлик билан бошқара оладиган, уларнинг ишончини қозона олган саркарда еди...».\nБобур — шариатпаноҳ подшоҳ ва шариатга риоя қилувчи мусулмон.«Бобурнома»да ижтимоий жиноят содир етганларга турли-туман жазолаш усуллари қўллангани ҳикоя қилинган. Чунончи, Бобур тинч аҳолининг ёғли хумини ўғирлаган бир навкарни таёқ тутган саф ўртасидан ўтказиб, таёқлатиб ўлдиртиради.\nАйниқса, оилавий муносабатлардаги шаръий ва ношаръий ишларга Бобур катта аҳамият беради. Ҳисор беги Хисравшоҳ — йирик бек. Навкари 20—30 мингга етадики, бу жуда фавқулодда ҳодисадир. Бироқ у шариатдан бехабар бир нусха. «Ҳисор халқи, — деб ёзади Бобур, — хусусан, Хисравшоҳга тааллуқли ел ҳамиша ичкилик ва зинога машғул еди. Шу даражадаки, Хисравшоҳнинг навкарларидан бири бир кишининг хотинини тортиб олиб кетади. Бу хотиннинг ери Хисравшоҳга келиб арз-дод қилади. Хисравшоҳ жавоб берадики: «Бир неча йил сен билан бирга еди, бир неча кун бу билан бирга бўлсин».\nБу воқеани ешитган ва ёзган шариатпаноҳ Бобур шу даражада ғазабланадики, «Бу воқеани ешитиб Хисравшоҳга лаънатлар ёғдирмаган кишига ҳам лаънатлар бўлсин!» деб юборади.\nБобур Хисравшоҳ беклик қилган Ҳисордан ўтаётганда ҳам шаръий бир даъво воқеаси берилади (матн табдили): «Хисравшоҳни кўриб қайтган оқшом Мирзохон менинг қошимга келиб, оғаларининг қонини даъво қилди. Бизнинг орада баъзилар ҳам амин едилар, дарвоқеъ, шариат ва урф билан ҳам муносиби шундай едики, бундай кишилар жазосига етгай».\nҲусайн Бойқаронинг феъл-атворига баҳо берганда Бобур унинг еътиқоди юзасидан мулоҳазалар юритади (матн табдили): «Жами иш кучи суннат ва жамоат мазҳаби билан мувофиқ еди. Мафосил(ревматизм) хасталиги туфайли намоз ўқий олмас еди. Сўзамол ва хушхулқ киши еди. Хулқи бироз тезроқ еди. Баъзи муомалаларда шариатга кўп риоя қиларди. Бир марта бир ўғли бир кишини ўлдиргани учун хунталабларига топшириб, қозихонага юборди...\nАввал тахтни олган пайтлари олти-етти йил ичкилик ичмади. Ундан кейин ичишга тушди. Қирқ йилга яқинки, у Хуросонда подшоҳ еди, ҳеч кун йўқ едики, пешин намозидан сўнг ичмасин. Лекин ҳеч қачон «бош оғриғи» қилиб ерталаб ичмас еди. Ўғиллари, барча амалдорлари ва шаҳар аҳолисининг аҳволи ҳам шу еди. Ўта айш-ишрат ва ахлоқсизлик қилар едилар».\nЗаҳириддин Муҳаммад Бобурнинг юқоридаги мулоҳазаларида икки нуқта алоҳида еътиборли: биринчиси, Ҳусайн Бойқаронинг шариатга амал қилиши; иккинчиси, шариатга хилоф иш қилиши.\nШариатпаноҳ Бобур Ҳусайн Бойқаронинг шариатга хилоф ишларини бирма-бир санагач, ниҳоят, шаръий ҳукм ҳам ижро қилинганини «Бобурнома»да шундай қайд етади: «Ушбуларнинг касофатидан едики, шундай хонадондан етти-саккиз йилда бир Муҳаммад Замон мирзодан ўзга ному нишон қолмади».\nБобур — соҳибдевон соҳир шоир. Бобур шуҳратда даҳо Алишер Навоийнинг ёнида турадиган мумтоз сўз санъаткори, шоир ва адибдир. Бадиий маҳорат бобида бирор ўзбек шоҳ ва шоири Бобур билан беллаша олмайди. Шеърият учун хос бўлган бир неча заруратлар: нуктапардозлик(янги фикрлар айта олиш маҳорати), жозибали бадиий санъатлардан меъёрида усталик билан фойдаланиш сеҳргарлиги ва еҳтирос жўшиб турган рангин туйғулар талқини бобурона самимий шеърият фазилатларидир. Бунинг устига унинг мумтоз шеъриятга дадил киритган таржимаиҳоллик хусусияти ҳам Бобур шеъриятини алоҳида нурлантириб туради. Ана шу кейинги хусусият шоирнинг ватанпарварлик туйғуларига жон бағишлайди. У она шаҳри, Ватани соғинчларини шеърда ифодалар екан, Ҳиндистон шаҳаншоҳи беихтиёр ўзининг андижонлик ғариблигига китобхон еътиборини тортади:\nНе ерда бўлсанг, ей гул, андадур чун жони Бобурнинг,\nҒарибингға тараҳҳум айлагилким, андижонийдур.\nШоирона юрцеварлик, ватанфидойилик Бобур шахсида шунчалик тантана қиладики, буюк император Бобур енди Андижондан йироқликни, гарчи бу мартаба Ҳиндистон тахти бўлса ҳам, қисматдаги юз қаролиғ, деб ҳисоблайди:\nЁ Раб, нетайин, не юз қаролиғ бўлди?!\nШеър таъсирчанлигини таъминлаган фикрий кашфиёт: толесизлик, жонга бало орттиришлик, хато қилишлик, юзи қаролик — буларнинг ҳаммаси ўз юртидан бош олиб кетишда, ғарибликни бўйинга олишдадир.\nКечагина Бобур ўзининг Кобулга ташрифи вақтинчалик екани, ҳамишалик(муқим) емаслигига иқрор бўлган еди:\nБеқайдмену хароби сийм ермасмен,\nҲам мол йиғиштирур лаим ермасмен.\n«Кобулда иқомат қилди Бобур» дерсиз,\nАндоқ демангизки, муқим ермасмен.\nҲеч бир шоир Ватандан йироқлик фожиасини Бобурчалик кўптомонлама ва таъсирчан ифодалай олмаган бўлса керак.\nБобур ғазалларининг асосий мавзуси ошиқона еҳтирослар, муштоқликлар, ёлворишлар, изтироблару куйиб-ёнишлардир.\nОшиқнинг маҳбубага илтижоси талқинида тазод усулида йигит юзининг кузги япроқдек сарғишу, сулувнинг лола юзи қирмизилигига диққат тортилгани таъсирчан:\nКўруб раҳм айлагил, ей лоларух, бу чеҳраи зардим!\nОшиқона муносабатларнинг Бобур топган ажабтовур зиддиятига қойил қолмасликнинг иложи йўқ: ошиқнинг маҳбубаси айрилиғига сабр қилиши жуда мушкул. Бироқ учрашувда — висолда ҳам уларнинг чиқишмоқликлари бундан-да мушкулроқ:\nАгарчи сенсизин сабр айламак, ей ёр, мушкулдур,\nСенинг бирла чиқишмоқлик доғи бисёр мушкулдур.\nМизожинг нозику сен — тунд, мен — бир беадаб телба,\nСенга ҳолимни қилмоқ, ей пари, изҳор мушкулдур!\nШеърда нур ва соялар жилваси, яъни маъно жиҳатидан қарама-қарши сўзларни қўллаш таъсирчанликни таъминловчи омиллардан бўлиб, буни тазод(зидлов) санъати дейилади. Одатда, байтда бир-бирига зид маъноли икки сўз ушбу санъатнинг мисралардаги кўрсаткичи бўлади.\nБобур тазод санъатидан фойдаланишда маҳорат кўрсатиб, зид маъноли икки сўзни емас, тўрт сўзни емас, олти сўзни бир байтда қарама-қарши маъноларда тиза олади:\nБобур — янги ёзув кашфиётчиси. Маданият тарихида ёзувларнинг аҳамияти катта. Маънавий меросни, маданият ва санъатни кейинги авлодларга етказадиган муҳим восита — ёзув(хат)дир. Туркийлар ўз узоқ тарихларида кўплаб ёзувлардан, чунончи, турк-руний ёзувидан, араб ёзувидан, уйғур ёзувидан фойдаланганлар. Бобур араб ёзувида савод чиқарган ва умри бўйи шу ёзувда икки-уч тилда матн битган, бу ёзувнинг ифода имкониятлари, ўзлаштириш усулларини яхши билган. Шунинг учун у бу ёзувни янада мукаммаллаштириш, осонлаштириш, сўзни ҳар хил ўқиш нуқсонларини бартараф етиш мақсадида янги ёзув — Бобурий хаттини кашф етди. Унинг бу жасорати, биринчидан, маънавият ва саводхонликка куюнчаклигидан бўлса, иккинчидан, ўқиш ва ёзишни осонлаштириш, қулайлаштиришга интилиши туфайли еди.\nБобур замонида ёзувни янгилаш ёки янги хатни жорий етишга уриниш осон емасди. Чунки араб ёзуви — «Қуръон» ёзуви еди. Шунинг учун Бобурий хаттини амалиётга жорий қилиш ниятида Бобур бу хатда, аввало, Қуръони каримдан икки нусха тайёрлаб, бирини Маккага, иккинчисини Теҳронга жўнатади.\nБобурий хатти ҳақидаги маълумотларга Бобурнинг девонида бир маротаба ва «Бобурнома»да кўплаб маротаба дуч келамиз. Шоир бир ғазалида ёзади:\nБуюк бобоколонимиз Бобурнинг илмий ижодий меросини ўрганиш бугунги кун тадқиқотчилари олдида турган долзарб мавзулардан биридир. Шунинг учун ёш авлодни комил инсон руҳида тарбиялашда Захриддин Муҳаммад Бобурнинг асарлари билан таништириш ва унинг илғор ғояларини тарғиб қилиш зарурдир. Бобур номидаги бир анча кўчалар ва жойлар унинг номини бизга еслатиб туради.\nКиритилди: 2020-05-22 18:49:49; Ўқилди: 1194 марта;


"Эспаньол" мавсумда учинчи мураббийини ҳайдаб юборди. Эртага "Реал Мадрид" билан ўйин / CHAMPIONAT.asia\n20:20"Барселона" - "Реал" 1:2 (матнли трансляция) 124 20:15РПЛ. “Краснодар” – “Спартак”. Асосий таркиблар 1 20:10"Навбаҳор" билан ўйиндан кейин Улуғбек Бақоев нималар деди? 4 20:00А Серия. “Женоа” – “Интер”. Таркиблар маълум 9 19:46Асрор Алиқулов: "Ғузорда жамоанинг ютуғидан кўп инсонлар хурсанд бўлмайди. Шу боис бу ерда ишлаш қийин" 5 19:45Хабиб - Гэтжи. UFC 254 турниридан ОНЛАЙН бошланди 4 19:42Про лига. "Шўртан" ўз майдонида "Оқ-тепа"га ютқазди 0 19:35“Эл Класико”. Фати Раулнинг рекордини янгилади 8 19:30АПЛ. "Вест Хэм" - "Манчестер Сити" 1:1 0 19:26Гвардиола мураббийлик фаолиятида антирекорд қайд этди 2 19:25Coca Cola Суперлига. "Навбаҳор" Жиззахда ҳам мағлуб бўлди 50 18:50Френки де Йонг: "Месси - дунёдаги энг зўри ва бу "Барса" учун устунлик" 4 18:30Германия Бундеслигаси. "Бавария" ва "РБ Лейпциг" жамоалари иштирокидаги ўйинлар бўлиб ўтмоқда 14 18:23"BFK Asia" ёш футболчиларни ўз клубига чорлайди 4 18:21АПЛ. "Манчестер Сити" меҳмонда "Вест Хэм" билан дуранг ўйнади 5\n"Эспаньол" мавсумда учинчи мураббийини ҳайдаб юборди. Эртага "Реал Мадрид" билан ўйин\nТеглар : Эспаньол\n"Эспаньол" бош мураббийи Абелардо Фернандес ўз лавомизидан озод этилди, деб хабар бермоқда клуб матбуот-хизмати.\n"Эспаньол" бош мураббийи вазифасини мавсум охирига қадар спорт директори Руфете бажаради.\n2019/20-мавсум давомида "Эспаньол" учинчи мураббийига чиқиш эшигини кўрсатди. Мавсумни Давид Гальего бошлаган бўлса, октябрь ойида унинг ўрнини Пабло Мачин эгаллаганди, икки ойдан кўпроқ вақт ўтгач у ҳам жамоани тарк этганди.\nЭслатиб ўтамиз, "Эспаньол" эртага пешқадам "Реал Мадрид" билан тўқнаш келади. Ҳозирча жамоа Испания чемпионатининг 20-поғонасини банд этиб турибди ва хавфли ҳудуддан чиқиб кетиш учун 8 очко ортда қолмоқда.\nРасман: “Эспаньол” хавбеки “Бавария”га ўтди 3\n"Бавария" "Эспаньол" хавбеки Рокани 15 млн еврога харид қилади 5\n"Атлетико" Рока билан шартнома имзолашга тайёр 0\n"Милан" "Эспаньол" футболчисини нишонга олди 5\nИспания. "Эспаньол" расмиятчилик учун ўйнашни бошлайди 4\n"Зенит" "Эспаньол" футболчисига йилига 9 миллион евро маош тўлашга тайёр 1


Қандай ҳолларда фуқаронинг ер участкаси олиб қўйилади ва унга қай тартибда компенсация тўланади? - zarnews.uz\nВазирлар Маҳкамасининг 2019 йил 16 ноябрдаги қарори билан тасдиқланган Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низомга кўра:\n- ер участкасини олиб қўйишга зарурат туғилганда биринчи навбатда ҳокимлик ёки инвестор ва мулкдорлар ўртасида ОAВ иштирокида очиқ муҳокама ўтказилади;\n- ҳокимлик ёки инвестор томонидан дастлабки ҳисоб-китоблар амалга оширилади, шунингдек, компенсация бериш учун етарли ресурслар мавжудлиги ўрганилади;\n- Қорақалпоғистон Республикаси Жўқорғи Кенгеси, халқ депутатлари Кенгашлари томонидан ер участкаси олиб қўйилишидаги фойда ва харажатлар ўрганиб чиқилади, ресурслар етарли бўлганида ҳамда фойда ва харажатлардан устун келган тақдирда ер участкасини олиб қўйиш тўғрисидаги қарор қабул қилинади. Ҳокимликлар ер участкаси олиб қўйиш тўғрисидаги қарор қабул қилишга ваколатли эмас;\n- олиб қўйилиши режалаштирилаётган ер участкасидаги кўчмас мулклар баҳоловчи ташкилот томонидан баҳоланади;\n- ҳокимлик ёки инвестор ва мулкдорлар ўртасида компенсация тури, миқдори ва бериш муддати келишилади ва ушбу келишув нотариал тартибда тасдиқланади;\n- ҳокимлик ёки инвестор томонидан мулкдорларга компенсация бериш ишлари амалга оширилади.\nКелишилган компенсация берилмагунча кўчмас мулклар бузиб ташланишига йўл қўйилмайди. Мулкдорларга келишилган компенсация берилганидан сўнг мулкдор томонидан кўчмас мулк бўшатиб берилади.\nҲокимликнинг кўчмас мулкни бузиш тўғрисидаги қарор лойиҳаси бўйича адлия органларидан хулоса олинади. Улар компенсация берилганлиги, уй-жойлар амалда тўлиқ бўшатилганлиги ва бошқа ҳолатларни ўрганади ва ўз хулосасини ҳокимликларга тақдим этади. Адлия органларининг хулосаси ижобий бўлган тақдирдагина кўчмас мулкни бузиб ташлаш тўғрисидаги қарор қабул қилинади.\nОлиб қўйиладиган ер участкасида жойлашган кўчмас мулк объектларини бошқа шахсга ўтказишга келишув имзоланганидан сўнг ташаббускорнинг ёзма розилик хати мавжуд бўлган тақдирда ёки келишув бекор қилинган ҳолларда йўл қўйилади.\nСамарқанд вилояти ер ресурслари ва давлат кадастри бошқармаси ахборот хизмати.\nТеглар: ер эгалари Кадастр\nЕр қаъридан фойдаланувчилар бонус тўлайдими?


Худонинг сўзи 83 — Dilkashradio.com\nХудонинг сўзи 83\nАссалому алайкум азиз ради тингловчи мухлислар. Яна сиз азиз дўстларимиз билан соғ-саломат радиомиз қаршисида учраша олганимиздан бағоят хурсандмиз. Оилангизга тинчлик тилаган ҳолда бугунги эшиттиришимизни бошлаймиз.\nРаббимиз Исо Масиҳ Самога кўтарилиб кетганидан сўнг, Ўзининг пайғамбарлик ишларини ер юзида Муқаддас Руҳ орқали олиб бормоқда. Раб Исо Ўзидан сўнг ерга ёрдамчи ҳақиқат Руҳини юборишга, ва у шогирдларни ҳақиқат йўлига бошлашини айтиб ўтган эди.\nМуқаддас Руҳ уларга келажак ҳақида олдиндан гувоҳлик беради. Шунингдек, барча Раббимизга ишонган одамлар ва Муқаддас Руҳ ичида яшаётган имонлилар Масиҳ ҳақида бутун дунёга гувоҳлик беришлари керак.\nШу ҳақида Муқаддас Китобнинг Юҳанно китобининг 14 боби 26 оятида ҳамда 15 боби 26 ва 27 оятларида, шунингдек, 16 боб 13 оятдан 15 оятгача бўлган жойларида аниқ айтиб ўтганига гувоҳ бўламиз. Раббимиз Исо Масиҳнинг барча айтиб ўтганлари келажак авлодгача етиб бориши учун Муқаддас Руҳ барча ҳаворийларни, бошқа масиҳийларни каломни ёзаётган пайтларида руҳлантириб турган эди.\nАгар каломингизни Юҳанно китоби 14 боби 26 оятини ўқиб кўрсангиз, бундан ташқари, 2 Бутрус китобининг 3 боби 15 ва 16 оятларини ўқиб кўрсангиз, шу ҳақида аниқ тушунчага эга бўлишингиз мумкин. Муқаддас Руҳ нафақат ибодатхоналарда, балки барча имонли биродарларнинг ҳаётларида Ўзининг фаолиятини олиб бормоқда.\nМуқаддас Руҳдан Масиҳ ҳақидаги ҳақиқатларни очиб беришини сўрасангиз У, албатта, ҳар биримизга кўп ҳақиқатларни ўргатиши мумкин. Римликларга мактубининг 8 боби 15 ва 16 оятларидан шу ҳақида ўқиб билиб олишингиз мумкин. Раббимиз Исо Масиҳ дунёга келганидан бошлаб, У ҳақидаги барча ҳақиқатлар аста- секин амалга оша бошлаган эди.\nУ ҳақида кўплаб одамлар, дин арбоблари тинмай гапира бошлашганди. Бу эса ҳақиқатдан ҳам Исо Масиҳни Ким эканлигидан далолат бериб турар эди. Исо Масиҳ ер юзига келганидан кейин барча одамларни ҳақиқат сари бошлаб бориши, Худога бўлган одамларнинг ишончини янада мустаҳкамлаб, Худони рад этганларга тирик Худо ҳақида гапириши керак бўлган.\nИсо Масиҳ Ўзининг олдига қўйилган ушбу вазифани ва бошқа топшириқларни аъло даражада амалга оширди. Шунинг учун бугунги кунда кўплаб одамлар нажотга эга бўлишмоқда. Ҳурматли биродарлар, эшиттиришимизни якунлашдан аввал сизларга ўзимизнинг электрон почтамизнинг манзилини эслатиб ўтсам.\nАлбатта, сизлардан фикр ва таклифларингиз битилган мактубингизни кутиб қоламиз. Манзилимиз: dilkash@najot.com Яна радио тўлқинларимиз орқали учрашгунча хайр, саломат бўлинг, азиз биродар.\nХудонинг сўзи 34


Соғлиқни сақлаш вазири ярим тунда «тез ёрдам» ҳолатини ўрганди – Газета.uz\nСоғлиқни сақлаш вазири ярим тунда «тез ёрдам» ҳолатини ўрганди\nСоғлиқни сақлаш вазири Беҳзод Мусаев бугун 03:00 ларда Тошкент шаҳар тез ёрдам станциясига бориб, «тез ёрдам» ҳолатини текширди. Унинг топшириғи билан қўшимча 40 та тез тиббий ёрдам машинаси хизматга бириктириладиган бўлди. Вазир шунингдек, Тошкентнинг 12 та туманида касаллик клиник белгиларсиз ва енгил шаклда кечаётган беморлар саломатлигини назорат қилиш учун COVID-поликлиникалар фаолиятини йўлга қўйиш топшириғини берди.\nНа русском языке Lotinchada 14 январ 2022, 10:04 Жамият\nЎзбекистон соғлиқни сақлаш вазири Беҳзод Мусаев ярим тунда Тошкент шаҳар «103» хизмати фаолиятини ўрганди, дея хабар бермоқда ССВ матбуот хизмати.\nВазирликнинг қайд этишича, коронавируснинг Omicron штамми мамлакатга кириб келиши ва сўнгги кунларда корнавирусга чалинганлар сонининг кескин кўпайиши натижасида «тез ёрдам» хизматига мурожаатлар миқдори ҳам ортган.\nШу муносабат билан Беҳзод Мусаев жумага ўтар кечаси соат 03:00 ларда яқиндан ўрганиш учун Тошкент шаҳар тез ёрдам станциясига борди. У ердаги Call-марказ ҳамда тез тиббий ёрдам ходимлари иш жараёни билан танишди.\n«103» хизматига чақириқлар сони ортгани ва иш юкламаси кўпайиб бораётгани сабабли шу соатнинг ўзидаёқ вазир топшириғи билан қўшимча тарзда 40 та замонавий жиҳозланган тез тиббий ёрдам машинаси ҳайдовчилари билан бирга хизмат тасарруфига бириктириб берилди. Бундан ташқари, Call-марказ иш самарадорлигини ошириш учун 30 та янги оператор ўрни яратилди, дейилади хабарда.\nШунингдек, тез ёрдам бригадаларининг тезкорлиги ва самарадорлигини ошириш мақсадида улар қўшимча 100 дона планшет берилиши маълум қилинди. Қолаверса, бригадалар учун бугун эрталаб — 14 январдан коронавирусга қарши дори-дармонлар бўлган Covid-box`лар ажратиладиган бўлди.\nМаълум бўлишича, Тошкент шаҳар «103» хизматига 12 январда 4888 та мурожаат бўлган. Аввалроқ эса ССВ 1−10 январь кунлари ичида «Тез ёрдам»га 350 мингга яқин чақириқ келиб тушганини маълум қилган эди.\nЎзбекистонда 7 январь куни Omicron штамми илк бор қайд этилди. Кейинроқ Omicron аниқланган шахс келган самолётда жами 200 киши бўлгани айтилди.\nСўнгги 10 кун ичида «Тез ёрдам»га 350 мингга яқин чақириқ келиб тушган 12 январ 2022, 18:33\nТез ёрдам машинасининг битта чақириғига 150 минг сўм кетади — соғлиқни сақлаш вазири ўринбосари 23 феврал 2021, 16:36


Олимпиадага тайёргарлик, боксчилар билан учрашув ва туғилган кун. Ўзбекистон бокс федерацияси раҳбарияти "Янгиобод"да терма жамоа вакиллари билан учрашди / Olamsport.com\n17 фев 10:41\nОлимпиадага тайёргарлик, боксчилар билан учрашув ва туғилган кун. Ўзбекистон бокс федерацияси раҳбарияти "Янгиобод"да терма жамоа вакиллари билан учрашди\nТеглар : БоксЎзбекистон бокс федерациясиСакен Полатов\nТайёргарлик жараёнини кўздан кечириш, боксчиларимиз билан учрашиш учун кеча, 16 февраль куни Ўзбекистон Миллий олимпия қўмитаси раиси ўринбосари, Ўзбекистон бокс федерацияси раисининг биринчи ўринбосари Сакен Полатов бошчилигидаги ишчи гуруҳ кеча Тошкент вилоятидаги "Янгиобод" ўқув базасига борди. Айни пайтда ушбу масканда бокс бўйича терма жамоамиз вакиллари қизғин тайёргарлик олиб бормоқдалар.\nФедерация раҳбарияти аввалига Ўзбекистон аёллар терма жамоаси вакиллари билан мулоқот қилди. Ташкилий масалалар бўйича юзага келаётган камчиликлар, муаммолар ўрганилди. Спортчилар ўзларини қийнаётган муаммолар бўйича федерация раҳбариятига мурожаат қилишди.\nШундан сўнг Сакен Полатов айни пайтда Олимпия ўйинларига тайёргарлик кўраётган боксчи йигитларимиз ва мураббийларимиз билан учрашди.\n"Олдимизда қандай масъулият турганини барчангиз яхши тушуниб турибсизлар деб ўйлайман. Мамлакат раҳбари, бокс мухлислари, умуман, ўзбек спорти ишқибозлари биздан Токиода ёрқин иштирокни кутишмоқда. Муҳтарам юртбошимиз томонидан бизга катта ишонч билдирилмоқда. Тайёргарлик учун зарур бўлган барча шарт-шароитлар муҳайё қилинган. Биз ўз навбатида, ушбу билдирилаётган ишончни оқлаб, Олимпиададан ёруғ юз билан қайтишимиз керак", - деди Сакен Полатов боксчиларимиз билан суҳбатда.\nШундан сўнг, ўз таваллуд айёмини нишонлаётган боксчимиз Исроил Мадримов ушбу сана билан муборакбод этилди. Унга федерация томонидан эсдалик совғаси тақдим этилди.\nУчрашув сўнггида терма жамоамиз вакиллари эсдалик учун суратга тушишди.


Карантин пайтида фарзанди билан қурилиш вагончасида яшаб келаётган ўзбекистонлик аёл ҳикояси (тўплам)\n- Карантин пайтида фарзанди билан қурилиш вагончасида яшаб келаётган ўзбекистонлик аёл ҳикояси. Россияда 30 апрелгача жорий этилган «ўзини изоляция қилиш” режимида қолаётган ўзбек муҳожирлари қай аҳволда яшамоқда? (видео)\n- Бахтсиз ҳодиса туфайли оёқларидан айрилган Озодбекнинг орзулари. Навбатдаги лавҳамиз - 12 яшар Озодбек Ҳамроев ҳақида. У Самарқанд шаҳридан. Россияга Озодбек ота-онаси билан кичиклигида келган. 2013 йилда у Подмосковьеда содир бўлган бахтсиз ҳодиса туфайли оёқларидан айрилган. (видео)\n- Афғонистонда азонни ислоҳ қилишди. Афғонистондаги айрим мусулмон дин пешволари қавмларни эпидемия пайтида масжидда йиғилмаслик ва бунинг ўрнига уйда ибодат қилишга даъват этишдай эски амалиётга риоя этишга чақирди. Бироқ даъватдаги янги ифода усули кўпчиликни ҳайрон қолдирди. Баъзи афғонистонликлар уни тушунмаганини айтмоқда. (видео)\n- Пандемия ортидан туристларсиз ҳувиллаб қолган Прага кўчалари. Чехия пойтахти туристлар кўп келадиган жойлардан бири ҳисобланади ва пандемиягача унинг кўчалари туристлар билан тўла эди. Ҳозир мамлакатда фавқулодда вазият¸ чегаралар ëпилган¸ ҳукумат қарорига кўра¸ аҳоли кўчада ниқоб тақиб юришга мажбур. (видео)\n- Ӯзбекистонда қор - баҳор ӯртасида. (видео)\n- Ҳамма ниқоб тақсин: Дунëнинг кўплаб мамлакатлари ниқоб тақишни мажбурий қилмоқда. Кўплаб мамлакатлар аҳолига жамоат жойларида ўзларини коронавирусдан ҳимоя қилиш учун ниқоб тақишни тавсия қилмоқда ëки талаб қилмоқда. Ниқоблар 100 фоиз ҳимоя қилмайди¸ лекин докторларнинг айтишича¸ инфекция юқтирганини ҳали билмайдиган одамдан тарқалишининг олдини олишда ëрдам беради. (видео)\n- На пул бор, на егулик: COVID-19 собиқ Совет республикалари қашшоқларини қақшатмоқда. Коронавирус сабабли карантин эълон қилиниши ва кўплаб фаолият турлари тўхтатилиши собиқ Совет республикаларидаги қашшоқларга қаттиқ зарба берди. (видео)\n- "Москвага ҳеч ким яхши ҳаётдан келмайди, яхши ҳаёт кўрганлар Ўзбекистонда яшайди!". Россияда ишлаётган ўзбекистонлик муҳожирлар - миллионлаб. Ўзга юртда ўз бизнеси ёки ишини очган юртдошлар - саноқли. Озодликнинг навбатдаги меҳмони - Сайёра Рябицева, “Садаф” кадрлар агентлиги асосчиси ва бош директори, тадбиркор, қолаверса, 6 фарзанднинг онаси. (видео)\n- Тадқиқотчи: Одамлар руҳини туширмаслиги ва атрофидагиларни ўйлаши керак. Нью-Йорк шаҳридаги Колумбия университетининг юқумли касалликлар бўйича тадқиқотчиси Барун Матема Болқон хизматининг Косово бўлими ходими Валона Тела билан COVID-19 вируси юқтириши мумкин бўлган болалар, болалар қайси гуруҳининг унга чалиниш хавфи кўпроқлиги ва умуман олганда, нима учун улар гуруҳ сифатида ушбу касалликка камроқ чалиниши ҳақида суҳбатлашди. (видео)\n- ФСБга ишга таклиф қилинганини айтган ўзбекистонлик таэквондочи қизнинг ҳикояси. 21 яшар самарқандлик Альбина Багомедова қора камар биринчи дан соҳиби. У 4 ёшидан бошлаб шарк яккакураш турлари билан шуғулланишни бошлаган. Озодлик билан суҳбатлашган ёш спортчи спорт залига уни онаси етаклаб келганини эслади ва келгусида режалари катта эканини гапиради. (видео)\n- Карантиндаги Самарқанд: Туристларсиз ёдгорликлар, ҳувиллаган кўчалар. Коронавирус пандемияси сабаб туристлар билан доимо гавжум бўлган Самарқанд кўчалари ҳозирда деярли бўшаб қолган. Кўчада ниқоб таққан саноқли ёшларни учратиш мумкин. 30 мартдан шаҳарда транспорт қатнови ҳам тўхтаган. (видео)\n- Муҳожир аёл: Юртдошларимизга сабр тилайман! Россияда қолган муҳожирлар коронавирус тарқалиши ортидан бу мамлакатда киритилган карантин режим шароитларига қандай мослашмоқда? (видео)\n- Карантин пайтида ақлдан озмаслик учун куйлаш, югуриш ва рақсга тушиш. Коронавирус пандемияси туфайли эълон қилинган карантин пайтида одамлар ақлдан озмаслик учун нималар қилмоқда? Италиядаги тожик операчиси балконида қўшнилари учун опера куйламоқда. Россиялик балерина эса уйда машқларни бажармоқда. (видео)\n- Коронавирус тести ҳақида билиш керак бўлган беш маълумот. Тиббий тест топшириш коронавирус тарқалишини жиловлаш калити. Тест топшириш фақат беморни тузатиш учунгина фойдали эмас. Касаллик тарқалишини кузатиш ва чеклаш учун ўша тест натижаларига таянилади. Бурун суртмаси айни пайтда шахснинг фаол коронавирусни юқтирган ёки юқтирмаганини аниқлаб беради. (видео)\n- Москва муҳожирлари: Омборларда ишчи кучига эҳтиёж уч баробар ошди! Озодлик кўплаб соҳаларда мигрантлар оммавий ишсиз қолаётган бир пайтда “Перекрёсток” супермаркети омборхоналарида айниқса меҳнат мигрантлари ишчи кучига бўлган эҳтиёж кескин ошганига гувоҳ бўлди. (видео)\n- Карантиндаги Тошкент: Бўм-бўш кўчалар, кимсасиз ҳиёбонлар. Коронавирус пандемияси сабаб 24 мартдан Тошкентга кириш-чиқиш ёпилди. 27 мартдан кўчага сабабсиз чиқиш, 30 мартдан шахсий автомобилдан фойдаланиш тақиқланди. Карантин боис пойтахтнинг гавжум кўчалари ҳувиллаб қолди. (фотогалерея)\n- Андижонда президент келишига тайёргарлик кўрилмоқда. Ушбу фотогалереяда президент ташрифига Файзабод- Марҳамат йўли бўйидаги уйларнинг фасади безатилаётгани, йўл бўйига гуллар экилаётгани акс этган. (фотогалерея)\n- Карантин эълон қилингани ортидан ишсиз қолган ҳаммол йигит ҳикояси. 28 мартдан Россия ҳукумати эълон қилган “таътил” ортидан, кафе-ресторанлар, савдо марказлари ва бозорлар ёпилди, давлат муассасалари ишини тўхтатди. Самарқандлик 23 яшар Қосимжон Раҳимов малакали ҳаммол. Куни кеча, Москвада кафе-ресторанлар ёпилиши ортидан у ишсиз қолди. (видео)\n- Коронавирусга қарши вакцина қачон тайëр бўлади? Коронавирусга қарши вакцина ишлаб чиқариш ва унинг расман вакцина сифатида эълон қилиниши бир йилдан ортиқ вақт олиши мумкин. Бошқа тадқиқотлар эса коронавирус симптомларини аниқлаш ва унинг тарқалишининг олдини олиш устида ҳам олиб борилмоқда. (видео)\n- Россиядаги таниқли ўзбекистонлик актёр ёрдамга муҳтож ҳамюртларига ёрдам қўлини чўзди. Миллионлаб ўзбек мухлисларига “Барон”, “Сотқин”, “Бригада” ва боша кўплаб омма орасида шуҳрат қозонган фильм ва сериалларда ўз роллари билан танилган ўзбекистонлик актёр Фарҳод Маҳмудов коронавирус туфайли уйларида қолишга мажбур ва ёрдамга муҳтож хамюртларига ёрдам қўлини чўзди. (видео)\n- Картошка можароси: Нарх икки баравар ошгани сабаб сотувчи ва харидорлар жанжаллашди. (видео)\n- Туркия аэропортидаги ҳожатхонада ухлаëтган ҳомиладор аëл Мирзиëев ҳукуматидан ëрдам сўрамоқда. Коронавирус пандемияси сабаб рейслар бекор қилингани туфайли Истанбулдаги аэропортда қолиб кетган ўзбекистонликлар уч кундан бери аэропорт ташқариси ва ҳожатхонасида ëтишга мажбур бўлмоқда. Уларга кўра¸ Истанбулдаги консуллик вакиллари уларнинг олдига чиқиб гаплашишни умуман истамаяпти. (видео)\n- Ўзбекча карантин: "Ўйламасдан чиқарилган қарор деб халқ бир-бирига вирус юқтириб ётибди". 30 мартдан автотранспорт ҳаракати челангани ортидан Ўзбекистон бўйлаб навбатлар пайдо бўлди: “Мана халқнинг аҳволи! Халқни қийнама дейди. Коронавируснинг ҳаммаси шу ерда. Ўйламасдан чиқарилган қарор деб халқ қйиналмоқда, бир жойда ҳаммаси тўпланиб, бир-бирига вирус юқтириб ётибди”. (видео)\n- Анора: "Ўзбекистонни эсласам йиғлагим келади!". Озодлик Интернет тармоқларида ўзбек қўшиқларини куйлаб танилган Доғистонлик Аноранинг уйида меҳмонда бўлди. Анора Москвадаги муҳожирликда ишлаб келаётган ўз мухлисларининг саволларига жавоб берди. (видео)\n- Муҳожирлар аэропортдаги ўзбеклар учун "оши софи" тайёрлашди. Москва аэропортларида оғир аҳволда қолган юртдошлари ҳақида эшитган-билган бошқа мусофирлар уларга ёрдамга отланди. Озодлик Внуково аэропортида қолаётган ўзбекистонлик меҳнат муҳожирларига нон-ош етказиб беришни режалаштирган бухоролик муҳожирлар билан учрашди. (видео)\n- Коронавирусдан ҳимояланиш йўлларидан бири қўлни тез-тез ва яхшилаб ювиш. Коронавирусдан ҳимояланишнинг энг самарали ва оддий усулларидан бири бу қўлни ювиш. Докторлар вирус тарқалишининг олдини олишда қўлнининг барча қисмларини илиқ сув билан совунлаб тез-тез ювишни маслаҳат бермоқда. (видео)\n- Пандемияни тушунтиришда болаларга ëрдам - нима учун улар уйда бўлишлари керак? (видео)


Тошкентлик беш диндор суди\nЖиноят ишлари бўйича Тошкент шаҳар суди судяси Фахриддин Шодмоновнинг 21 январдаги ҳукмига кўра, диний айбловларда айбланган беш диндордан бири саккиз йилга озодликдан маҳрум қилинган, яна бирига амнистия қўлланилиб, озод қилинган, уч нафари эса жаримага тортилган.\nБу ҳақда мазкур маҳкама жараёнини мониторинг қилган Ўзбекистон Мустақил ҳуқуқ ҳимоячилари ташаббус гуруҳи раҳбари Суръат Икромов Озодликка хабар қилди.\n- Бу ҳукм бўйича фақат беш кишидан битта одам қамалди. Бу Обидов Одилжон. Саккиз йил қамоқ жазоси белгиланди. Беш кишидан уч киши Низомиддинов Фазлиддин, Эшмуҳаммедов Даврон, Зокиров Давронжонларнинг ҳар бири 100 минимал иш ҳақига жаримага тортилди. Яъни 7 миллион 200 минг сўм, тахминан 3600 долларга тенг бўлар экан. Ҳаммаси шу жаримага тортилди. Бешинчиси Ҳожиев Адҳам 241-модда билан айбланган эди. Унга амнистия қўлланилди ва у озодликка чиқди, дейди Суръат Икромов.\nБеш судланувчи Жиноят кодексининг 244/2-моддаси (Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш), 216-моддаси (Жамоат бирлашмалари ёки диний ташкилотларни қонунга хилоф равишда тузиш) ва 241/1-моддаси (Жиноятни ҳисобга олишдан қасддан яшириш) да айбдор деб топилган.\nТуркистон исломий ҳаракати “аъзолари”\nСаккиз йилга қамалган 23 ёшли Одилжон Тошкентнинг Сирғали туманида туғилиб ўсган. Одилжоннинг отаси Комилжон Обидов ўғлининг "Туркистон исломий ҳаракати"га аъзолигида айбланишини асоссиз деб ҳисоблайди.\nАйни пайтда Комилжон Обидов ўғлини хориждаги диндорлар Туркияга чақирганини тан олади.\n- Туркияга бораман деган эди у биринчи. Кейин бизлар юбормаганмиз уни. Ишга чақирган буни ўша Дониëрми, Дилшодми деган бола. Кейин бу бормайман деган. Биринчи бораман деган. Кейин бизлардан маслаҳат сўраб, биз ҳеч қаëққа бормайсан дедик. Энди бунга Туркияга кетмоқчи бўлгансан деб, терговчи жуда ëмон статья қўйди. Адвокат ҳам айтаяпти битта тузукроқ асос йўқ деб. Бўйнига қўйгани асос йўқда. Саккиз йил сўраган эди, судя шарт саккиз йил бериб юборди. Адвокат ҳам айтаяпти олдин бир нарса бўйнига қўйинглар, деяпти,- дейди Комилжон Обидов.\nОдилжон техникумда компютер соҳаси бўйича таҳсил олган. Техникумни тугатгач шахсий юк машинаси ёрдамида пул топиб, тирикчилик қилиб келган.\nҲуқуқ фаоли Суръат Икромовга кўра, кейинги 2-3 йил мобайнида диндорларни "Туркистон исломий ҳаракати"га аъзоликда айблаш ҳолатлари кўпайган бўлсада, ташкилотнинг ўзи ҳақида аниқ маълумотлар йўқ.\n- Обидов Одилжонни аслида булар "Туркистон исломий ҳаракати" ташкилотининг аъзолигига айблади, бу тақиқланган, террористик ташкилот деган. Лекин қаердан пайдо бўлди, ким буни бошқаради, ҳозирча ҳеч кимга маълум эмас. Бу нарсалар ҳеч қаерда материалларда йўқ. Мен айблов хулосаларида ҳам қарадим. Фақат шу террористик ташкилот дейилади. Лекин бу нарса қаердан келиб чиққани номаълум. Лекин маълумки, тахминан 2-3 йил бўлди бунинг пайдо бўлганига мана шу ташкилотга айблаб, қўйиш намозхонларни,- дейди Суръат Икромов.\nОта иддаоси: “Ўғлимга қийноқ қўллашди”\nКомилжон Обидовнинг Озодлик билан суҳбатда иддао қилишича, ўғли Одилжонга нисбатан тергов жараёнида милиция ходимлари томонидан қийноқ қўлланилган.\n- Судга ҳам ëзиб берди. “Мени зўрлаб, куч ишлатиб, қўрқитишди” деб. “Мен айбномани ўқимаганман”, деди судда,- дейди Комилжон Обидов.\nМаҳкамани кузатган Суръат Икромовга кўра, Одилжоннинг қийноқ борасидаги иддаолари суд ҳайъати томонидан эътиборсиз қолдирилган.\nКомилжон Обидов суд ўғлининг пушаймонлигини ҳам инобатга олмаганини айтади.\n- Кечиринг, деди. Йиғлади, роса додлади. Мен адашибман, деб йиғлаб у-бу қилди. Роса йиғлади судда ҳам. Судя умуман инобатга олмадида. Ëзди кечирим сўраб. Ëзганиям, бунақасидаям, бирортасини инобатга олмади. Уйим-жойим дейдиган, бизларга қараб турган бола ўша эди. Кичкина ўғлимизда. Маҳалладан ҳам, ҳамма ëқдан қоғозлар беришиб, бунинг бунақалигига ишонмаймиз деб нима қилишди. Суд биттасини ҳам инобатга олгани йўқ,- дейди Комилжон Обидов.\nОзодлик мухбири пойтахтлик беш диндорга очилган жиноий ишни тергов қилган Тошкент шаҳар ИИБ ва ишни кўрган Тошкент шаҳар судидан бирор маълумот олиш имконига эга бўлмади.\nЖорий йилнинг 7 январ куни Тошкент вилоят суди 3 аёл ва 5 эркакни Обид қори ва Абдували қори маърузалари ёзилган кассеталарни уйида сақлагани учун 8 йилдан 18 йилгача муддатга озодликдан маҳрум қилди. Суд ҳукмига кўра, Тошкент шаҳри ва вилоятида яшовчи саккиз фуқаро ваҳҳобийлик оқимига алоқадорликда айбдор деб топилди.


У кун сурга пуфланадиган кундир. Ўша кунда жиноятчиларни кўзлари кўк бўлган ҳолда тўплармиз. (Kиёматнинг келганини билдириб, сур чалинади. Ўша қиёмат кунида кофирлар-жиноятчиларни Аллоҳ таоло қўрқувдан юзлари қорайиб, кўзлари кўкариб кетган кетган ҳолларида маҳшарга жамлайди.)\nУлар ўзаро: «Ўн кундан ортиқ турганингиз йўқ», дея шивирлашади.\nБиз нима деяётганларини яхши билгувчимиз. Ўшанда уларнинг энг тўғри йўлдагиси: «Бир кундан ортиқ турганимиз йўқ», дейдир. (Демак, охират азобларини кўрган кофирлар гарчи бу дунёда узоқ йиллар роҳат-фароғатда кун кечирган бўлсалар ҳам, яшаган муддатлари оз кўриниб кетади.)\nСендан тоғлар ҳақида сўрарлар. Бас: «Роббим уларни мутлақо совуриб юборажак.\nСўнг уларни теп-текис ҳолга келтирур.\nУ ерда чуқур ҳам, дўнг ҳам кўрмассан.\nУ кунда чорловчига эргашурлар. Ундан бурилиш йўқ. Овозлар Роҳман (ҳайбати)дан жим қолмиш. Пичирлашдан бошқа нарса эшитмассан. (Ҳаммаёқ теп-текис. Ҳамма жим ҳолда бўйин эгиб, маҳшарга чорловчига эргашишдан бошқа нарсани билмайди.)\nУ кунда Роҳман унга изн берган ва сўзидан рози бўлганлардан бошқанинг шафоати фойда бермас.\nУ уларни олдиларидаги нарсаларни ҳам, орқаларидаги нарсаларни ҳам билур. Улар эса, уни илм ила иҳота қила олмаслар. (Аллоҳ таоло бандаларнинг келажагини ҳам ўтмишини ҳам билади. Илмнинг барчаси Аллоҳникидир. Одамлар эса ҳеч нарса билмаслар.)\nБутун юзлар тирик ва доим турувчи зотга бош эгмиш. Батаҳқиқ, ким зулм кўтарган бўлса, ноумид бўлмиш.\n0 ... 234.9 235.9 236.9 237.9 238.9 239.9 240.9 241.9 242.9 243.9 245.9 246.9 247.9 248.9 249.9 250.9 251.9 252.9 253.9 ... 623


1. Ўзбекистон Республикасининг “Аҳолини иш билан таъминлаш тўғрисида”ги Қонуни 17-моддасига асосан ижтимоий муҳофазага муҳтож ва иш топишда қийналаётган шахсларни ишга жойлаштириш учун ходимларнинг ўртача сони 20 нафардан кўпни ташкил этадиган корхоналар, муассасалар ва ташкилотларда (кейинги ўринларда - ташкилот деб аталади) 2017 йил учун 3 фоиздан 7 фоизгача миқдорида жами 193 та иш ўринлари иловага мувофиқ тасдиқлансин.\nўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналар учун - 3 фоиз (24 киши);\nўрта махсус, касб-ҳунар таълими муассасаларини тамомлаган ёшларга, шунингдек олий ўқув юртларининг давлат грантлари асосида таълим олган битирувчилари учун - 7 фоиз (78 киши);\nЎзбекистон Республикаси Қуролли Кучларидан муддатли ҳарбий хизматдан бўшатилганлар учун - 3 фоиз (14 киши);\nногиронлар учун - 3 фоиз (7 киши);\nтуман Бандликка кўмаклашиш марказида иш қидирувчи сифатида ҳисобда турган пенсия ёшига яқинлашиб қолган шахслар учун - 3 фоиз (8 киши);\nжазони ижро этиш муассасаларидан озод қилинган ёки суд қарорига кўра тиббий йўсиндаги мажбурлов чораларига тортилган шахслар учун - 3 фоиз (8 киши);\nсафарбарлик чақирувизахирасига киритилган шахслар учун - 3 фоиз(5 киши);\nкичик ёшли болалари бўлган ишламаётган аёллар учун - 3 фоиз (29 киши);\nодам савдосидан жабрланган шахслар учун - 3 фоиз (16 киши) миқдорида иш ўринлари захираси банд қилинсин.\n7. Туман Бандликка кўмаклашиш маркази (К.Қўзиев) бир хафта муддатда ушбу қарорни иловада кўрсатилган ташкилот раҳбарлари эътиборига етказсин ва ушбу қарорнинг бажарилиши устидан назоратни олиб борсин.\n8. Ушбу қарор ҳокимликнинг www.gallaorol.uzрасмий веб-сайтига жойлаштирилсин.\n9. Мазкур қарорнинг ижросини назорат қилиш туман ҳокимининг ўринбосари И.Алимқулов зиммасига юклатилсин.\nТуман ҳокими А.Тилабов\n1 Ишлаб чиқиш ва таклифларни йигиш Карор лойихасини ишлаб чикиб, портал оркали келиб тушган маълумотларни умумлаштирилган холда куриб чикиш 15.10.2016 Галлаорол туман хокимлиги\n2 Тасдиқлаш Таклифлар асосида карорга тегишли узгартиришларни киргизган холда тасдиқлаш 15.12.2016 Галлаорол туман хокимлиги


Об-ҳаво маълумоти: 13 февраль куни Ўзбекистонда...\n12.02.2018 17:29 0 819\nЎзбекистон гидрометеорология хизмати марказининг хабар қилишича, 13 февраль куни Тошкент шаҳрида ҳаво ўзгариб туради, қор ёғиши мумкин. Ҳаво ҳарорати кечаси +2 ... +4 даража, кундузи +12 ... +14 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nҚорақалпоғистон Республикаси ва Хоразм вилоятида ҳаво ўзгариб туради, қор ва ёмғир ёғиши мумкин. Нукусда ҳаво ҳарорати кечаси -8 ... -3 даража, кундузи -5 ... 0 даража илиқ бўлади. Урганчда эса кечаси -5 ... 0, кундузи 0 ... +5 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nБухоро ва Навоий вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +2 ... +7 даража, кундузи +12 ... +17 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nСамарқанд, Жиззах ва Сирдарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси 0 ... +5 даража, кундузи +9 ... +14 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nҚашқадарё ва Сурхондарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +2 ... +7 даража, кундузи +11 ... +16 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nФарғона водийси вилоятларида ҳам ҳаво ўзгариб туради, ёғингарчилик кутилмайди. Ҳаво ҳарорати кечаси -5 ... 0 даража, кундузи +6 ... +11 даража илиқ бўлиши кутиляпти. Сониясига 5-10 метр тезликда шамол эсади.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, қор ва ёмғир ёғиши мумкин. Ҳаво ҳарорати кечаси -2 ... +3 даража, кундузи -2 ... +3 даража илиқ бўлади. Нурафшонда эса кечаси 0 ... +5 даража, кундузи +9 ... +14 даража илиши мумкин. Сониясига 5-10 метр тезликда шамол эсади, 12-17 метргача кучайиши мумкин.\nҲодиса 12/05, 17:35


Тоғамга келин бўлганимдан афсусдаман - 7 Ноября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Ноябрь » 7 » Тоғамга келин бўлганимдан афсусдаман\nТоғамга келин бўлганимдан афсусдаман\nАсрор ака билан орамиздаги фарқ тўрт ёш эди. Ака-сингилдек катта бўлганмиз. Келинойимнинг ҳам, тоғамнинг ҳам феъл-атвори ҳавас қиларли бўлгани учун оилавий борди-келдиларимиз яхши эди. Тоғамнинг қиз фарзанди бўлмагани сабаб болалигимдан мени қизидек кўрган. Келинойим доим уйига олиб кетар, чиройли кўйлаклар тикиб берар, «Зумрад, менинг олтин қизим», дея эркаларди. Ёшим улғайгани сари муносабатлар ҳам улғая бошлади...\nМана, олти ойдан буён ота уйимдаман. Эрим ярашишни истамаяпти. Ўзим-чи? Ўзим бешга кириб қолган қизим учун оилам бузилмаслигини истаяпман. Ота-онам эса бизнинг тақдиримиздан ҳам кўпроқ тоғам билан муносабатлари дарз кетишидан қўрқишаётгандек. "Ажрашмайсан, бор эрингнинг уйига”, деб уришишади. Қайтиб борганим билан яна ўша мажбурий ҳаёт бошланадими? Бизни энди на ака-сингиллик, на эр-хотинлик ришталари боғлайди… Фақат қизимнинг отасиз ўсмаслиги учун турмуш ўртоғим ярашиш таклифини билдирсагина, рози бўлишим мумкин. Бироқ бунга ҳам кўзим етмайди...\nТақдиримиз яна ота-онамизнинг қўлида. Тушунаман, улар ҳам фарзандларининг оиласи бузилишини исташмайди. Бизни эса тўйимиз бўлаётганда тушунишмаган, эндиликда тушунтиришлар орқали муаммолар ҳал бўлмайди...\nКатегория: HIKOYALAR / ХИКОЯЛАР | Ko'rganlar:: 449 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Равшан Ҳайдаров: “Шўртан” биздан кучлироқ\nОлий лиганинг 6-туридан ўрин олган “Шўртан”-“Пахтакор” учрашувидан сўнг ўтказилган матбуот анжуманининг биринчи қисмида журналистлар билан ўйин борасидаги фикрлари билан бўлишган меҳмонлар жамоаси бош мураббийи – Равшан Акмалович шундай дейди:\n- Ўйин ҳисоби учрашув қандай ўтганини ўзи айтиб турибди. Бугунги учрашувда “Шўртан” жамоаси бизга нисбатан кучли ўйин намойиш этишди ва ҳақли равишда ушбу ғалабани кўлга киритишди.\n- Афсуски, бизда ҳозирги кунда муаммолар кўп, ички муҳитда ҳам, жамоанинг руҳияти билан боғлиқ муаммолар ҳам, таркибдаги муаммолар ҳам мавжуддир. Шундай бўлсада, уларни асосий сабаб қилиб кўрсатолмайман. Менимча, энг катта муаммомиз, бу футболчиларимиз орасида ҳукм сураётган бефарқлик.\n- Тайёргарлик жараёни ёмон ўтмади. Ўйинни ҳам яхши бошладик. Афсуски, биринчи бўлимда яратган вазиятларимизни голга айлантира олмадик. Бу ерда Тожибоевнинг маҳоратини алоҳида айтиб ўтиш лозим.\n- Рақибимиз қарши ҳужумда яхши ўйнашини билардик ва бунга тайёргарлик ҳам кўргандик. Афсуски, шогирдларим қўпол хатоларга йўл қўйишди, айниқса ҳимояда ва ярим ҳимояда. Тезкор қарши ҳужумларни ўтказиб юбордик ва уларнинг ҳаммаси голга айланди.\n- Игорь Сергеевнинг қайдномага киритилмаганинг сабаби, у ҳозирда жароҳатини даволаш билан банд.\n- Миллий терма жамоамизга ёш ва иқтидорли утболчиларни жалб қилиш устида ишламоқдамиз. Уларни шу чемпионатимиз ўйинларида ва йиғинларда кузатиб, ўрганиб чиқмоқдамиз. Терма жамоамиз эшиги барча учун очиқ.\n- Бу учрашувни таҳлил қилиб, уни унутишга ҳаракат қиламиз ва кейинги учрашувга тайёргарлик кўришни бошлаймиз.